Avis juridique important

|

31995L0051

Οδηγία 95/51/ΕΚ της Επιτροπής της 18ης Οκτωβρίου 1995 για τροποποίηση της οδηγίας 90/388/ΕΟΚ ως προς την κατάργηση των περιορισμών στη χρήση των καλωδιακών τηλεοπτικών δικτύων για την παροχή ήδη ελευθερωμένων τηλεπικοινωνιακών υπηρεσιών

Επίσημη Εφημερίδα αριθ. L 256 της 26/10/1995 σ. 0049 - 0054

ΟΔΗΓΙΑ 95/51/ΕΚ ΤΗΣ ΕΠΙΤΡΟΠΗΣ της  18ης Οκτωβρίου 1995 για τροποποίηση της οδηγίας 90/388/ΕΟΚ ως προς την κατάργηση των περιορισμών  στη χρήση των καλωδιακών τηλεοπτικών δικτύων για την παροχή ήδη ελευθερωμένων τηλεπικοινωνιακών  υπηρεσιώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 90 παράγραφος  3, Εκτιμώντας ότι: (1)  Δυνάμει της οδηγίας 90/388/ΕΟΚ της Επιτροπής της 28ης Ιουνίου 1990 σχετικά με τον ανταγωνισμό  στις αγορές τηλεπικοινωνιακών υπηρεσιών  (1), όπως τροποποιήθηκε από την οδηγία 94/46/ΕΚ  (2),  τηλεπικοινωνιακές υπηρεσίες, άνοιξαν στον ανταγωνισμό και ζητήθηκε από τα κράτη μέλη να λάβουν τα  αναγκαία μέτρα για να εξασφαλίσουν ότι οποιοσήποτε φορέας έχει δικαίωμα να παρέχει τέτοιες  υπηρεσίες 7 όσον αφορά τη φωνητική τηλεφωνία για το ευρύ κοινό, η οδηγία επέτρεψε στα κράτη μέλη να  διατηρήσουν ειδικά ή αποκλειστικά δικαιώματα. Το ψήφισμα του Συμβουλίου της 22ας Ιουλίου 1993  (3)  γνωστοποιεί ότι η εξαίρεση μπορεί να λήξει την 1η Ιανουαρίου 1998 προβλεπομένης μεταβατικής  περιόδου για ορισμένα κράτη μέλη. Κατά τη διαβούλευση που οργάνωσε η Επιτροπή το 1992 σχετικά με την κατάσταση που επικρατεί στον  τομέα των τηλεπικοινωνιακών υπηρεσιών σύμφωνα με την ανακοίνωση της Επιτροπής της 21ης Οκτωβρίου  1992, τέθηκε υπό αμφισβήτηση από πολλούς φορείς παροχής υπηρεσιών και χρήστες τέτοιων υπηρεσιών η  αποτελεσματικότητα των μέτρων ελευθέρωσης του τομέα παροχής τηλεπικοινωνιακών υπηρεσιών και  ιδιαίτερα της ελευθέρωσης της μετάδοσης δεδομένων, των υπηρεσιών προστιθέμενης αξίας και της  παροχής υπηρεσιών δεδομένων και φωνητικών υπηρεσιών σε εταιρείες και κλειστές ομάδες χρηστών. (2)  Οι κανονιστικοί περιορισμοί, που παρακωλύουν τη χρήση εναλλακτικής υποδομής για την παροχή  ελευθερωμένων υπηρεσιών, είναι η κύρια αιτία εξακολούθησης αυτής της συμφόρησης και ειδικότερα οι  περιορισμοί στη χρήση των δικτύων καλωδιακής τηλεόρασης. Σήμερα, εκείνοι που θα είχαν τη δυνατότητα  να παρέχουν υπηρεσίες πρέπει να βασιστούν στην ικανότητα μετάδοσης - «μισθωμένες γραμμές» - που  παρέχουν οι οργανισμοί τηλεπικοινωνιών, που συχνά είναι και ανταγωνιστές στον τομέα των  ελευθερωμένων υπηρεσιών. Το Ευρωπαϊκό Κοινοβούλιο για να θεραπεύσει αυτό το πρόβλημα, ζήτησε με το  ψήφισμά του της 20ής Απριλίου 1993  (4) από την Επιτροπή να υιοθετήσει το ταχύτερο δυνατό τα  αναγκαία μέτρα για πλήρη αξιοποίηση του δυναμικού της υπάρχουσας υποδομής των καλωδιακών δικτύων  για τις τηλεπικοινωνιακές υπηρεσίες και να καταργήσει χωρίς καθυστέρηση τους περιορισμούς που  υφίστανται στα κράτη μέλη για τη χρήση καλωδιακών δικτύων για μη αποκλειστικές υπηρεσίες. (3)  Η Επιτροπή, με βάση το ψήφισμα, ολοκλήρωσε δύο μελέτες σχετικά με τη χρήση δικτύων καλωδιακής  τηλεόρασης και εναλλακτικών υποδομών για την παροχή εκείνων των τηλεπικοινωνιακών υπηρεσιών που  έχουν ήδη ανοίξει στον ανταγωνισμό σύμφωνα με το κοινοτικό δίκαιο: «The effects of Liberalisation  of Satellite Infrastructure on the Corporate and Closed User Group Market», Analysis, 1994 και  «L'impact de l'autorisation de la fourniture de services de tιlιcommunications libιralisιs par les  cβblo-opιrateurs» IDATE, 1994. Οι βασικές διαπιστώσεις αυτών των μελετών τονίζουν το ρόλο που θα  μπορούσαν να διαδραματίσουν, μεταξύ άλλων, τα δίκτυα καλωδιακής τηλεόρασης καθησυχάζοντας τις  ανησυχίες που προκαλεί ο αργός ρυθμός των καινοτομιών και η καθυστερημένη εξάπλωση της ελευθέρωσης  των υπηρεσιών στην Ευρωπαϊκή Ένωση. Το άνοιγμα τέτοιων δικτύων θα μπορούσε να βοηθήσει στο να  ξεπεραστούν τα προβλήματα επιβολής υψηλών τιμών και έλλειψης κατάλληλης χωρητικότητας, που  οφείλονται, σε μεγάλο βαθμό, στη σημερινή αποκλειστικότητα παροχής της υποδομής στα περισσότερα  κράτη μέλη. Τα δίκτυα τα οποία διαχειρίζονται εξουσιοδοτημένοι φορείς καλωδιακής τηλεόρασης  προσφέρουν όντως ευκαιρίες για την παροχή συνεχώς αυξανόμενου αριθμού υπηρεσιών, εκτός από την  τηλεοπτική μετάδοση, αν πραγματοποιηθούν πρόσθετες επενδύσεις. Από το παράδειγμα της αγορας των ΗΠΑ  προκύπτει ότι εμφανίζονται νέες υπηρεσίες που συνδυάζουν την εικόνα με τις τηλεπικοινωνίες όταν  αίρονται ορισμένα κανονιστικής φύσεως εμπόδια. (4)  Για το λόγο αυτό, ορισμένα κράτη μέλη κατήργησαν παλαιούς περιορισμούς στην παροχή υπηρεσιών  δεδομένων ή και μη αποκλειστικών υπηρεσιών τηλεφωνίας μέσω των δικτύων καλωδιακής τηλεόρασης. Ένα  κράτος μέλος επιτρέπει τη φωνητική τηλεφωνία. Άλλα κράτη μέλη ωστόσο διατήρησαν αυστηρούς  περιορισμούς στην παροχή, μέσω αυτών των δικτύων, υπηρεσιών άλλων πλην της τηλεοπτικής μετάδοσης. (5)  Οι ισχύοντες περιορισμοί τους οποίους επιβάλλουν τα κράτη μέλη στη χρήση δικτύων καλωδιακής  τηλεόρασης για την παροχή υπηρεσιών άλλων πλην της τηλεοπτικής διανομής έχουν σκοπό να αποτρέψουν  την παροχή υπηρεσιών φωνητικής τηλεφωνίας στο κοινό μέσω δικτύων άλλων πλην των δημοσίων δικτύων  μεταγωγής τηλεφώνου, για να προστατεύσουν την κύρια πηγή εισοδημάτων των οργανισμών  τηλεπικοινωνιών. Στους περισσότερους οργανισμούς τηλεπικοινωνιών της Κοινότητας έχουν χορηγηθεί αποκλειστικά  δικαιώματα για την παροχή υπηρεσιών φωνητικής τηλεφωνίας στο κοινό, ώστε να τους εγγυηθούν τους  απαραίτητους χρηματοοικονομικούς πόρους για την παροχή και εκμετάλλευση ενός τηλεφωνικού δικτύου  παροχής καθολικών υπηρεσιών, ήτοι ενός δικτύου με γενική γεωγραφική κάλυψη παρεχόμενου σε εύλογη  προθεσμία σε οποιονδήποτε φορέα παροχής υπηρεσιών υπηρεσίες ή χρήστη. (6)  Εφόσον αυτοί οι περιορισμοί στη χρήση καλωδιακών τηλεοπτικών δικτύων έχουν θεσπιστεί με  κρατικά μέτρα και έχουν σκοπό, σε κάθε εθνική αγορά στην οποία υφίστανται, να ευνοήσουν τους  κρατικούς οργανισμούς τηλεπικοινωνιών, στους οποίους έχουν παραχωρηθεί ειδικά ή αποκλειστικά  δικαιώματα, οι εν λόγω περιορισμοί πρέπει να κριθούν βάσει του άρθρου 90 παράγραφος 1 της συνθήκης.  Το άρθρο αυτό υποχρεώνει τα κράτη μέλη να μη θεσπίζουν ή διατηρούν μέτρα που αφορούν αυτές τις  επιχειρήσεις τα οποία καταργούν την πρακτική αποτελεσματικότητα των διατάξεων της συνθήκης και,  ιδίως, των κανόνων περί ανταγωνισμού. Περιέχει απαγόρευση διατήρησης μέτρων που αφορούν τους  οργανισμούς τηλεπικοινωνιών τα οποία καταλήγουν σε περιορισμό της ελεύθερης παροχής υπηρεσιών στην  Ένωση ή οδηγούν σε καταχρήσεις δεσπόζουσας θέσης εις βάρος των χρηστών συγκεκριμένης υπηρεσίας. (7)  Η χορήγηση στους οργανισμούς τηλεπικοινωνιών του αποκλειστικού δικαιώματος να παρέχουν  χωρητικότητα μετάδοσης για την παροχή τηλεπικοινωνιακών υπηρεσιών στο κοινό και οι απορρέοντες  κανονιστικοί περιορισμοί στη χρήση των δικτύων καλωδιακής τηλεόρασης για άλλους σκοπούς πλην της  διανομής ραδιοτηλεοπτικών προγραμμάτων, ιδίως, για νέες υπηρεσίες όπως διαλογική τηλεόραση και  βιντεοπαραγγελία καθώς και οι υπηρεσίες πολυμέσων στην Κοινότητα, που δεν μπορούν να παρασχεθούν  κατ' άλλο τρόπο, περιορίζουν αναγκαστικά την ελευθερία παροχής τέτοιων υπηρεσιών προς ή από άλλα  κράτη μέλη. Αυτοί οι κανονιστικοί περιορισμοί δεν μπορούν να δικαιολογηθούν από λόγους κρατικής  πολιτικής ή ουσιώδεις απαιτήσεις εφόσον αυτές οι τελευταίες, και ιδίως η ουσιώδης απαίτηση  διαλειτουργικότητας των δικτύων σε περίπτωση διασύνδεσης μεταξύ δικτύων καλωδιακής τηλεόρασης και  τηλεπικοινωνιακών δικτύων, μπορεί να εξασφαλιστεί με λιγότερο περιοριστικά μέτρα όπως προϋποθέσεις  δήλωσης ή αδειοδότησης που είναι αντικειμενικές, δεν εισάγουν διακρίσεις και είναι διαφανείς. (8)  τα μέτρα χορήγησης αποκλειστικών δικαιωμάτων στους οργανισμούς τηλεπικοινωνιών για την παροχή  χωρητικότητας μετάδοσης και οι απορρέοντες κανονιστικοί περιορισμοί χρήσης της υποδομής καλωδιακής  τηλεόρασης για την παροχή άλλων υπηρεσιών τηλεπικοινωνιών που έχουν ήδη ανοίξει στον ανταγωνισμό,  αποτελούν για το λόγο αυτό παράβαση του άρθρου 90 σε συνδυασμό με το άρθρο 59 της συνθήκης. Το  γεγονός ότι οι περιορισμοί εφαρμόζονται χωρίς διάκριση σε όλες τις άλλες εταιρείες εκτός από τους  οικείους τηλεπικοινωνιακούς οργανισμούς, δεν αρκεί για να άρει την προτιμησιακή μεταχείριση των  τελευταίων από το πεδίο εφαρμογής του άρθρου 59 της συνθήκης. Πράγματι δεν είναι απαραίτητο να  ευνοούνται όλες οι εταιρείες ενός κράτους μέλους σε σύγκριση με τις αλλοδαπές εταιρείες. Αρκεί η  προτιμησιακή μεταχείριση να αποβαίνει σε όφελος ορισμένων εθνικών φορέων. (9)  Το άρθρο 86 της συνθήκης απαγορεύει, ως μη συμβιβαζόμενη με την κοινή αγορά, οποιαδήποτε  συμπεριφορά μιας ή περισσοτέρων επιχειρήσεων με δεσπόζουσα θέση η οποία συνιστά κατάχρηση αυτής της  θέσης μέσα στην κοινή αγορά ή σημαντικό τμήμα της. (10)  Σε κάθε συναφή εθνική αγορά οι οργανισμοί τηλεπικοινωνιών κατέχουν δεσπόζουσα θέση για την  παροχή χωρητικότητας μετάδοσης για υπηρεσίες τηλεπικοινωνιών επειδή είναι οι μόνοι που διαθέτουν  δημόσια δίκτυα τηλεπικοινωνιών που καλύπτουν ολόκληρο το έδαφος αυτών των κρατών. Ένας άλλος  συντελεστής αυτής της δεσπόζουσας θέσης συνδέεται με την ιδιαιτερότητα αυτής της αγοράς και ιδίως  τη μεγάλη ένταση κεφαλαίου που τη χαρακτηρίζει. Λαμβανομένου υπόψη του ύψους των επενδύσεων που  χρειάζονται για ένα παράλληλο δίκτυο, είναι εξαιρετικά συμφέρον να χρησιμοποιηθούν τα υφιστάμενα  δίκτυα. Αυτό συνεπάγεται τη διαρθρωτική κυριαρχία των σχετικών οργανισμών τηλεπικοινωνιών και  συνιστά δυνητικό εμπόδιο στην είσοδο. Τρίτον, οι οργανισμοί τηλεπικοινωνιών, λόγω του μεριδίου  αγοράς τους, επωφελούνται περαιτέρω από διεξοδικές πληροφορίες ως προς τη ροή των τηλεπικοινωνιών  που δεν μπορούν να έχουν στη διάθεσή τους οι νεοεισερχόμενοι περιλαμβανομένων των πληροφοριών  σχετικά με τις συνήθειες των συνδρομητών που είναι αναγκαίες για να στοχεύονται συγκεκριμένες  ομάδες χρηστών, και πληροφοριών σχετικά με την ελαστικότητα της ζήτησης ως προς την τιμή σε κάθε  κλάδο της αγοράς και κάθε περιοχή της χώρας. Τέλος, στην κυριαρχία των σχετικών οργανισμών  τηλεπικοινωνιών στη γειτονική αλλά χωριστή αγορά τηλεπικοινωνιακής χωρητικότητας συμβάλλει το  γεγονός ότι οι οργανισμοί τηλεπικοινωνιών απολαμβάνουν αποκλειστικά δικαιώματα για την παροχή  υπηρεσιών φωνητικής τηλεφωνίας. (11)  Η δημιουργία απλώς δεσπόζουσας θέσης σε συγκεκριμένη αγορά με τη χορήγηση αποκλειστικού  δικαιώματος δεν είναι, καθαυτή, ασυμβίβαστη με το άρθρο 86. Αλλά ένα κράτος μέλος δεν έχει δικαίωμα  να διατηρεί νόμιμο μονοπώλιο όταν η οικεία επιχείρηση ωθείται η παρακινείται να καταχράται τη  δεσπόζουσα θέση της κατά τρόπο που μπορεί να επηρεάσει το εμπόριο μεταξύ κρατών μελών. (12)  Η απαγόρευση χρήσης άλλης υποδομής και ιδιαίτερα του δικτύου καλωδιακής τηλεόρασης (CATV) για  την παροχή τηλεπικοινωνιακών υπηρεσιών ενεθάρρυνε τους οργανισμούς τηλεπικοινωνιών να επιβάλλουν  υψηλές τιμές σε σύγκριση με τις τιμές άλλων χωρών, ενώ η ανανέωση του ενιαίου ευρωπαϊκού δικτύου  επιχειρήσεων και η παροχή ανταγωνιστικών υπηρεσιών καθώς και η εκτέλεση των εφαρμογών που  προτείνονται στην Έκθεση για την Ευρώπη και την παγκόσμια κοινωνία των πληροφοριών, εξαρτώνται  απόλυτα από το αν υπάρχει διαθέσιμη υποδομή, ιδίως μισθωμένα κυκλώματα με φθίνον κόστος. Οι τιμές  για τέτοια υποδομή μεγάλης χωρητικότητας είναι κατά μέσον όρο δέκα φορές υψηλότερες στην Κοινότητα  από την ισοδύναμη χωρητικότητα για ίδιες αποστάσεις στη Βόρεια Αμερική. Αν δεν υπάρχει κάποια  δικαιολογία, όπως π.χ. το υψηλό κόστος, αυτές οι τιμές πρέπει να θεωρηθούν ως καταχρηστικές κατά  την έννοια του άρθρου 86 στοιχείο α). Αυτές οι υψηλές τιμές στην Κοινότητα αποτελούν άμεση συνέπεια των περιορισμών που επιβάλλουν τα  κράτη μέλη στη χρήση, για την παροχή τηλεπικοινωνιακών υπηρεσιών, άλλης υποδομής πλην εκείνης των  οργανισμών τηλεπικοινωνιών και ιδίως της υποδομής των επιχειρήσεων εκμετάλλευσης τηλεοπτικού  δικτύου. Μόνο το βασικό κόστος μπορεί να δικαιολογήσει τέτοιες υψηλές τιμές, λαμβανομένων υπόψη των  ουσιωδών διαφορών στις τιμές μεταξύ των κρατών μελών στα οποία μπορεί να αναμένεται ανάλογη  διάρθρωση τους κόστους. (13)  Εξάλλου, τα κρατικά μέτρα που αποτρέπουν τους επιχειρηματίες καλωδιακής τηλεόρασης από το να  προσφέρουν χωρητικότητα μετάδοσης για την παροχή ελευθερωμένων υπηρεσιών ανταγωνιζόμενοι τους  οργανισμούς τηλεπικοινωνιών περιορίζουν τη συνολική προμήθεια χωρητικότητας στην αγορά και  καταργούν τα κίνητρα που ωθούν τους οργανισμούς τηλεπικοινωνιών να αυξήσουν ταχέως τη χωρητικότητα  των δικτύων τους, να μειώσουν το κόστος και να χαμηλώσουν τις τιμές. Οι απορρέουσες υψηλές τιμές  τις οποίες εφαρμόζουν οι οργανισμοί τηλεπικοινωνιών για τη βασική υποδομή που προσφέρουν και επειδή  δεν υπάρχει διαθέσιμη τέτοια χωρητικότητα μέσω της οποίας να παρέχουν οι τρίτοι ελευθερωθείσες  υπηρεσίες καθυστέρησε τη διάδοση της ανάπτυξης ενιαίων δικτύων επιχειρήσεων υψηλής ταχύτητας, την  εξ αποστάσεως πρόσβαση σε βάσεις δεδομένων χρηστών είτε από επιχειρήσεις είτε από ιδιώτες και την  εξέλιξη καινοτόμων υπηρεσιών όπως τραπεζική εξυπηρέτηση στο σπίτι, τηλεμαθήματα, τηλεαγορές κ.λπ.  [βλέπε ανακοίνωση της Επιτροπής στο Ευρωπαϊκό Κοινοβούλιο και το Συμβούλιο [(COM(94) 440 τελικό)]  της 25ης Οκτωβρίου 1994 «Πράσινη Βίβλος για την ελευθέρωση της τηλεπικοινωνιακής υποδομής και των  δικτύων καλωδιακής τηλεόρασης: Μέρος πρώτο»]. Προς το παρόν τα δίκτυα των οργανισμών  τηλεπικοινωνιών δεν επαρκούν να αντιμετωπίσουν το σύνολο της δυνητικής ζήτησης για χωρητικότητα  μετάδοσης για την παροχή αυτών των τηλεπικοινωνιακών υπηρεσιών, όπως τονίζουν οι χρήστες και  προμηθευτές τέτοιων υπηρεσιών [Ανακοίνωση προς το Ευρωπαϊκό Κοινοβούλιο και το Συμβούλιο σχετικά με  τη διαβούλευση για την επισκόπηση της κατάστασης που επικρατεί στον τομέα των τηλεπικοινωνιακών  υπηρεσιών COM(93) 159 τελικό της 28ης Απριλίου 1993, σελίδα 5 σημείο 2. Αυτές οι διαπιστώσεις που  έγιναν κατά την επισκόπηση δείχνουν ότι η απλή υποχρέωση παροχής μισθωμένων γραμμών όταν ζητούνται  δεν αρκεί για να αποτραπούν περιορισμοί στην πρόσβαση στις αγορές τηλεπικοινωνιακών υπηρεσιών και  περιορισμός της ελευθερίας επιλογής των χρηστών]. Για το λόγο αυτό οι σημερινοί περιορισμοί στη χρήση των δικτύων CATV για την παροχή τέτοιων  υπηρεσιών δημιουργούν μια κατάσταση, όπου απλώς και μόνον η αποκλειστικότητα την οποία απολαμβάνουν  οι οργανισμοί τηλεπικοινωνιών να παρέχουν χωρητικότητα μετάδοσης για υπηρεσίες τηλεπικοινωνιών στο  κοινό καθυστερεί, κατά την έννοια του άρθρου 86 στοιχείο β) της συνθήκης την εμφάνιση ιδίως νέων  εφαρμογών, όπως πληρωμή ανά ώρα παρακολούθησης, διαλογικές υπηρεσίες και βιντεοπαραγγελία καθώς και  υπηρεσίες πολυμέσων στην Κοινότητα, που συνδυάζουν το οπτικοακουστικό σκέλος με τις τηλεπικοινωνίες  και συχνά δεν μπορούν να παρασχεθούν επιτυχώς μέσω των δικτύων των τηλεποικοινωνιακών οργανισμών. Αφετέρου, οι επιχειρήσεις εκμετάλλευσης καλωδιακής τηλεόρασης, ενόψει των περιορισμών που ισχύουν  στον αριθμό των υπηρεσιών που μπορούν να προσφέρουν, συχνά αναβάλλουν επενδύσεις στα δίκτυά τους  και ιδίως την εισαγωγή οπτικών ινών, που θα μπορούσαν να αποβούν επικερδείς αν ήταν δυνατό να  αποσβεστούν σε μεγαλύτερο αριθμό παρεχομένων υπηρεσιών. Κατά συνέπεια, περιορισμοί στη χρήση των  δικτύων καλωδιακής τηλεόρασης για την παροχή υπηρεσιών άλλων πλην της τηλεοπτικής μετάδοσης έχουν  επίσης σαν συνέπεια να καθυστερούν την ανάπτυξη νέων τηλεπικοινωνιών και υπηρεσιών πολυμέσων  αναχαιτίζοντας την τεχνική πρόοδο στον τομέα αυτό. (14)  Τέλος, όπως υπέμνησε το Δικαστήριο των Ευρωπαϊκών Κοινοτήτων, στην απόφασή του στην υπόθεση  της 19ης Μαρτίου 1991, υπόθεση C 202/88 Γαλλία κατά Επιτροπής  (1) ένα καθεστώς ανόθευτου  ανταγωνισμού όπως το προβλεπόμενο από τη συνθήκη, μπορεί να επιτευχθεί μόνον εφόσον εξασφαλίζεται  και η ισότητα ευκαιριών μεταξύ των διαφόρων επιχειρηματιών. Η ανάθεση σε μία επιχείρηση που  εμπορεύεται τηλεπικοινωνιακές υπηρεσίες της υποχρέωσης να προμηθεύει την απαραίτητη πρώτη ύλη, π.χ.  χωρητικότητα μετάδοσης, σε όλες τις εταιρείες που παρέχουν τηλεπικοινωνιακές υπηρεσίες απεδείχθη,  ωστόσο, ότι ισοδυναμεί με το να της έχει χορηγηθεί η εξουσία να καθορίζει κατά τη βούλησή της ποια  υπηρεσία μπορεί να προσφέρεται από τους ανταγωνιστές της, με τί κόστος και σε ποιο χρόνο, και να  ελέγχει τους πελάτες τους και την κίνηση που προκαλούν οι ανταγωνιστές της, θέτοντας αυτή την  επιχείρηση σε προφανώς πλεονεκτική θέση έναντι των ανταγωνιστών της. (15)  Το αποκλειστικό δικαίωμα, που χορηγείται στους οργανισμούς τηλεπικοινωνιών, να παρέχουν  χωρητικότητα μετάδοσης για τηλεπικοινωνιακές υπηρεσίες στο κοινό και οι απορρέοντες περιορισμοί στη  χρήση δικτύων καλωδιακής τηλεόρασης για την παροχή ελευθερωμένων υπηρεσιών δεν συμβιβάζονται με το  άρθρο 90 παράγραφος 1, σε συνδυασμό με το άρθρο 86 της συνθήκης. Το άρθρο 90 παράγραφος 2 της  συνθήκης προβλέπει εξαίρεση από το άρθρο 86 σε περιπτώσεις που η εφαρμογή του δεν εμποδίζει νομικά  ή πραγματικά την εκπλήρωση της ιδαίτερης αποστολής που έχει ανατεθεί στους οργανισμούς  τηλεπικοινωνιών. Σύμφωνα με τη διάταξη αυτή η Επιτροπή ερεύνησε τις επιπτώσεις της ελευθέρωσης της  χρήσης των καλωδιακών δικτύων για την παροχή τηλεπικοινωνικών υπηρεσιών και υπηρεσιών πολυμέσων. Σύμφωνα με την οδηγία 90/388/ΕΟΚ τα κράτη μέλη μπορούν, μέχρι ορισμένη ημερομηνία, να  εξακολουθήσουν να επιτρέπουν την παροχή φωνητικής τηλεφωνίας από τους εθνικούς οργανισμούς τους  τηλεπικοινωνιών για να εξασφαλίσουν επαρκή έσοδα για την εγκατάσταση τηλεφωνικού δικτύου παροχής  καθολικών υπηρεσιών. Η φωνητική τηλεφωνία ορίζεται από το άρθρο 1 της οδηγίας 90/388/ΕΟΚ ως η  εμπορική εκμετάλλευση για το κοινό της άμεσης μετάδοσης και της μεταγωγής της φωνής, από και πρός  τερματικά σημεία του δημόσιου δικτύου μεταγωγής και σε πραγματικό χρόνο που επιτρέπει σε κάθε  χρήστη να χρησιμοποιεί το συνδεδεμένο με τερματικό σημείο εξοπλισμό για να επικοινωνεί με άλλο  τερματικό σημείο. Όταν δίκτυα τελεοπτικής καλωδιακής μετάδοσης μετατρέπονται σε δίκτυα μεταγωγής  που παρέχουν υπηρεσίες φωνητικής τηλεφωνίας σε οποιονδήποτε συνδρομητή, τα δίκτυα αυτά θα έπρεπε  επίσης να θεωρούνται ως δημόσια δίκτυα μεταγωγής και τα τερματικά τους σημεία ως τερματικά σημεία  δικτύου μεταγωγής. Η σχετική φωνητική υπηρεσία στην περίπτωση αυτή θα γινόταν φωνητική τηλεφωνία,  τον οποία, σύμφωνα με τις διατάξεις του άρθρου 2 της οδηγίας 90/388/ΕΟΚ, τα κράτη μέλη θα μπορούσαν  ακολούθως να απαγορεύσουν από τα καλωδιακά τηλεοπτικά δίκτυα. Φαίνεται ότι μια τέτοια προσωρινή απαγόρευση της παροχής υπηρεσίας φωνητικής τηλεφωνίας μέσω του  δικτύου καλωδιακής τηλεόρασης μπορεί να δικαιολογηθεί για τους ίδιους λόγους που ισχύουν για τα  τηλεπικοινωνιακά δίκτυα. Αντίθετα, όταν οι υπηρεσίες μεταγωγής της φωνής για κλειστές ομάδες  χρηστών ή/και η διαφανής χωρητικότητα μετάδοσης με τη μορφή μισθωμένων γραμμών παρέχονται σε δίκτυα  καλωδιακής τηλεοπτικής μετάδοσης, αυτά τα δίκτυα δεν αντιπροσωπεύουν δημόσια δίκτυα μεταγωγής και  τα κράτη μέλη δεν μπορούν να περιορίζουν τις σχετικές υπηρεσίες, έστω και αν αυτές περιλαμβάνουν τη  χρήση ενός σημείου σύνδεσης με το δημόσιο τηλεφωνικό δίκτυο μεταγωγής. Εκτός από την περίπτωση της φωνητικής τηλεφωνίας δεν δικαιολογούνται βάσει του άρθρου 90 παράγραφος  2, άλλοι περιορισμοί στην παροχή ελευθερωμένων υπηρεσιών ιδίως αν ληφθεί υπόψη η μικρή συμβολή  αυτών των υπηρεσιών στον κύκλο εργασιών των οργανισμών τηλεπικοινωνιών, τις οποίες σήμερα παρέχουν  μέσω των δικών τους δικτύων, που θα μπορούσαν να διοχετευθούν προς άλλα δίκτυα καλωδιακής  τηλεόρασης. Υπενθυμίζεται ότι τα μέτρα που ελευθερώνουν την παροχή φωνητικής τηλεφωνίας πρέπει να  λάβουν υπόψη την αναγκαιότητα χρηματοδότησης της παροχής καθολικών υπηρεσιών, περιλαμβανομένης  οποιασδήποτε ανάπτυξης της έννοιας αυτής (Βλέπε σημείο V.2 της ανακοίνωσης της Επιτροπής προς το  Ευρωπαϊκό Κοινοβούλιο και το Συμβούλιο της 3ης Μαΐου 1995). (16)  Με την επιφύλαξη της κατάργησης των ισχυόντων περιορισμών στη χρήση των δικτύων καλωδιακής  τηλεόρασης, όπου πρόκειται για παροχή υπηρεσιών, μπορούν να προβλεφθούν οι ίδιες διαδικασίες  χορήγησης αδειών εκμετάλλευσης ή δήλωσης όπως για την παροχή των ίδιων υπηρεσιών στα δημόσια δίκτυα  τηλεπικοινωνιών. (17)  Επιπροσθέτως, η διανομή τηλεοπτικών προγραμμάτων στο ευρύ κοινό μέσω των δικτύων αυτών καθώς  και το περιεχόμενο τέτοιου είδους προγραμμάτων θα εξακολουθήσει να υπόκειται σε ειδικές ρυθμίσεις  που θεσπίζουν τα κράτη μέλη σύμφωνα με το κοινοτικό δίκαιο και για το λόγο αυτό δεν διέπεται από  της διατάξεις της παρούσας οδηγίας. (18)  Όπου τα κράτη μέλη χορηγούν δικαίωμα εγκατάστασης, τόσο καλωδιακής τηλεόρασης όσο και  τηλεπικοινωνιακών δικτύων στην ίδια επιχείρηση, αφαιρούν από τις οικείες επιχειρήσεις τα κίνητρα  προσέλκυσης χρηστών στο καταλληλότερο δίκτυο για την παροχή της σχετικής υπηρεσίας όσο διαθέτουν  αχρησιμοποίητη χωρητικότητα στο άλλο δίκτυο. Σε αυτή την περίπτωση έχουν, αντίθετα, συμφέρον να  επιβάλουν υψηλά τέλη για τη χρήση της καλωδιακής υποδομής για παροχή μη αποκλειστικών υπηρεσιών,  προκειμένου να αυξηθεί η κίνηση στα τηλεπικοινωνιακά τους δίκτυα. Η εισαγωγή θεμιτού ανταγωνισμού  συχνά απαιτεί τη λήψη ειδικών μέτρων, λαμβανομένων υπόψη των ειδικών συνθηκών των σχετικών αγορών.  Δεδομένων των ποικίλων ρυθμίσεων από το ένα κράτος μέλος στο άλλο, οι εθνικές αρχές είναι σε θέση  περισσότερο από οποιονδήποτε άλλο να κρίνουν ποια είναι τα καταλληλότερα μέτρα και ειδικότερα εάν  είναι απαραίτητος ο διαχωρισμός των εν λόγω δραστηριοτήτων. Στην αρχική φάση της ελευθέρωσης, είναι  απαραίτητος ο λεπτομερής έλεγχος των διασταυρούμενων επιχορηγήσεων και της οικονομικής διαφάνειας.  Κατά συνέπεια, για να μπορούν να ελέγξουν πιθανές καταχρηστικές συμπεριφορές, τα κράτη μέλη θα  πρέπει τουλάχιστον να επιβάλουν σαφή διαχωρισμό στη λογιστική εγγραφή των πόρων από τις δύο  δραστηριότητες, με σαφή διαρθρωτικό διαχωρισμό. (19)  Για να καταστεί δυνατός ο έλεγχος τυχόν καταχρήσεων με τη μορφή διασταυρούμενων επιχορηγήσεων  μεταξύ της υποχρεώσεως των επιχειρήσεων εκμετάλλευσης καλωδιακής τηλεόρασης για ραδιοτηλεοπτικές  μεταδόσεις, οι οποίες πραγματοποιούνται βάσει αποκλειστικών δικαιωμάτων σε μία συγκεκριμένη περιοχή  ειδικών προνομίων και των δραστηριοτήτων τους που συνίστανται στην παροχή χωρητικότητας για  τηλεπικοινωνιακές υπηρεσίες, τα κράτη μέλη πρέπει να εξασφαλίζουν διαφάνεια όσον αφορά τους πόρους  από μία δραστηριότητα τους οποίους χρησιμοποιούν για να επεκτείνουν τη δεσπόζουσα θέση τους στην  άλλη αγορά. Ενόψει της πολυπλοκότητας που εμφανίζει η τήρηση των λογιστικών βιβλίων εκείνων που  παρέχουν χωρητικότητα στα δίκτυα, είναι εξαιρετικά δύσκολο να προσδιοριστούν οι διασταυρούμενες  επιχορηγήσεις στο πλαίσιο αυτό μεταξύ των δραστηριοτήτων που ασκούν κατ' αποκλειστικότητα και των  υπηρεσιών που παρέχουν με συνθήκες ανταγωνισμού. Για το λόγο αυτό είναι απαραίτητο να απαιτηθεί από  αυτές τις επιχειρήσεις εκμετάλλευσης της καλωδιακής τηλεόρασης να πραγματοποιούν χωριστές εγγραφές  των πόρων, ιδίως να ξεχωρίζουν τις δαπάνες και τα έσοδα που συνδέονται με την παροχή υπηρεσιών  βάσει αποκλειστικών δικαιωμάτων και υπηρεσιών που παρέχονται με συνθήκες ανταγωνισμού, εφόσον  ολοκληρώσουν ένα σημαντικό κύκλο εργασιών στον τομέα των τηλεπικοινωνιακών δραστηριοτήτων στην  περιοχή που έχει χορηγηθεί άδεια. Μέχρι στιγμής ένας κύκλος εργασιών ύψους άνω των 50 εκατομμυρίων  Ecu θα έπρεπε εν γένει να θεωρείται σημαντικός κύκλος εργασιών. Εάν αυτού του είδους η απαίτηση  αποτελεί εξαιρετικό βάρος για τη σχετική επιχείρηση, τα κράτη μέλη μπορούν να χορηγούν παρεκκλίσεις  για περιορισμένες χρονικές περιόδους, που θα υπόκεινται σε προηγούμενη κοινοποίηση των βασικών  λόγων στην Επιτροπή. Οι ενδιαφερόμενοι φορείς θα χρησιμοποιούν ένα πρόσφορο λογιστικό σύστημα, το οποίο μπορεί να  επαληθεύεται από ειδικούς εμπειρογνώμονες και το οποίο επικυρώνει τα καταγραφέντα στοιχεία. Ο παραπάνω διαχωρισμός στη λογιστική εγγραφή των πόρων θα πρέπει να πραγματοποιείται τουλάχιστον με  την εφαρμογή των αρχών που θεσπίστηκαν στο άρθρο 10, παράγραφος 2 της οδηγίας του Συμβουλίου  92/44/ΕΟΚ σχετικά με την εφαρμογή της παροχής υπηρεσιών ανοικτού δικτύου στις μισθωμένες γραμμές   (1), όπως τροποποιήθηκε από την απόφαση 94/439/ΕΚ της Επιτροπής  (2). Αυτές οι μεικτές υπηρεσίες  που απαρτίζονται από στοιχεία υπηρεσιών βάσει των αποκλειστικών δικαιωμάτων και στοιχεία  ανταγωνιστικών υπηρεσιών, πρέπει να διαχωρίζονται από άποψη κόστους του κάθε στοιχείου. (20)  Στην περίπτωση που το οικείο κράτος μέλος δεν επιτρέπει άλλο ανταγωνιστικό καθεστώς παροχής  αυτής της υπηρεσίας στο σπίτι, η Επιτροπή επανεξετάζει κατά πόσον ο διαχωρισμός των λογαριασμών  συμβάλλει επαρκώς στην αποφυγή καταχρήσεων στην πρακτική και σταθμίζει μήπως η κοινή παροχή τέτοιων  υπηρεσιών καταλήγει σε περιορισμό της δυνητικής παροχής χωρητικότητας μετάδοσης σε βάρος των  επιχειρήσεων που παρέχουν υπηρεσίες στο σχετικό τομέα, ή κατά πόσον δικαιολογείται η λήψη περαιτέρω  μέτρων. (21)  Τα κράτη μέλη απέχουν του να εισάγουν νέα μέτρα που αποσκοπούν ή έχουν ως αποτέλεσμα να  θέσουν σε κίνδυνο την πραγματοποίηση του σκοπού της παρούσας οδηγίας, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Η οδηγία 90/388/ΕΟΚ τροποποιείται ως εξής: 1.  Το άρθρο 1 παράγραφος 1 τροποποιείται ως εξής: α)  η πέμπτη περίπτωση αντικαθίσταται από το ακόλουθο κείμενο: «-  "τηλεπικοινωνιακές υπηρεσίες" οι υπηρεσίες που συνίστανται, εν όλω ή εν μέρει στη διαβίβαση  ή/και δρομολόγηση σημάτων στο τηλεπικοινωνιακό δίκτυο» 7 β)  μετά την τελευταία περίπτωση προστίθεται το ακόλουθο κείμενο: «-  "δίκτυα καλωδιακής τηλεόρασης", οποιαδήποτε επίγεια υποδομή την οποία επιτρέπει ένα κράτος  μέλος για την παράδοση ή διανομή ραδιοτηλεοπτικών σημάτων στο κοινό. Οι διατάξεις της παρούσας οδηγίας ισχύουν με την επιφύλαξη των ειδικών κανόνων που εκδίδουν τα  κράτη μέλη σύμφωνα με το κοινοτικό δίκαιο, όσον αφορά τη διανομή οπτικοακουστικών προγραμμάτων που  προορίζονται για το ευρύ κοινό καθώς και το περιεχόμενο των προγραμμάτων αυτών.». 2.  Στο άρθρο 4 προστίθεται το ακόλουθο τρίτο εδάφιο: «Τα κράτη μέλη: -  καταργούν όλους τους περιορισμούς στην παροχή χωρητικότητας μετάδοσης μέσω δικτύων καλωδιακής  τηλεόρασης και επιτρέπουν τη χρήση καλωδιακών δικτύων για την παροχή τηλεπικοινωνιακών υπηρεσιών,  πλην της φωνητικής τηλεφωνίας, -  εξασφαλίζουν ότι η διασύνδεση δικτύων καλωδιακής τηλεόρασης με το δημόσιο δίκτυο τηλεπικοινωνιών  επιτρέπεται προς το σκοπό αυτό, ιδίως η διασύνδεση με μισθωμένες γραμμές και ότι καταργούνται οι  περιορισμοί στην απευθείας διασύνδεση δικτύων καλωδιακής τηλεόρασης, μέσω φορέων καλωδιακής  τηλεόρασης.». Άρθρο 2 Τα κράτη μέλη όταν καταργούν τους περιορισμούς για τη χρήση των δικτύων καλωδιακής  τηλεόρασης, λαμβάνουν τα αναγκαία μέτρα που εξασφαλίζουν λογιστική διαφάνεια και αποτρέπουν  συμπεριφορά που δεν προκαλεί δυσμενείς διακρίσεις όταν ένας φορέας έχει το αποκλειστικό δικαίωμα να  παρέχει υποδομή δημοσίου δικτύου τηλεπικοινωνιών και επίσης υποδομή καλωδιακού τηλεοπτικού δικτύου  και ιδίως το διαχωρισμό των λογιστικών εγγραφών όσον αφορά τις υπηρεσίες μέσω κάθε δικτύου και τις  δραστηριότητές του ως παροχέα τηλεπικοινωνιακών υπηρεσιών. Όταν ένας φορέας έχει το αποκλειστικό δικαίωμα να παρέχει υποδομή καλωδιακού τηλεοπτικού δικτύου σε  συγκεκριμένη περιοχή, τα κράτη μέλη εξασφαλίζουν ότι ο εν λόγω φορέας διατηρεί χωριστούς  λογαριασμούς σχετικά με τη δραστηριότητα παροχής χωρητικότητας δικτύου για τηλεπικοινωνιακές  υπηρεσίες εφόσον επιτυγχάνει κύκλο εργασιών που υπερβαίνει το ποσό των 50 εκατομμυρίων Ecu στην  αγορά τηλεπικοινωνιακών υπηρεσιών πλην των υπηρεσιών ραδιοτηλεοπτικής διανομής στη συγκεκριμένη  γεωγραφική περιοχή. Εάν η απαίτηση αυτή αποτελεί υπερβολικό βάρος για τις εν λόγω επιχειρήσεις, τα  κράτη μέλη μπορούν να χορηγούν παρεκκλίσεις για περιορισμένα χρονικά διαστήματα, που υπόκεινται σε  προηγούμενη κοινοποίηση των βασικών λόγων στην Επιτροπή. Όταν ένας μοναδικός φορέας παρέχει και υπηρεσίες δικτύου και τις υπηρεσίες που αναφέρονται στο  πρώτο εδάφιο, η Επιτροπή θα προβεί το αργότερο μέχρι την 1η Ιανουαρίου 1998 σε σφαιρική εκτίμηση  των συνεπειών αυτής της κοινής παροχής υπηρεσιών ενόψει των στόχων της παρούσας οδηγίας. Άρθρο 3 Τα κράτη μέλη διαβιβάζουν στην Επιτροπή, το αργότερο εννέα μήνες μετά την έναρξη ισχύος  της παρούσας οδηγίας, κάθε πληροφορία που θα της επιτρέψει να διαπιστώσει αν έχουν συμμορφωθεί προς  τα άρθρα 1 και 2. Άρθρο 4 Η παρούσα οδηγία αρχίζει να ισχύει την 1η Ιανουαρίου 1996. Άρθρο 5 Η παρούσα οδηγία απευθύνεται στα κράτη μέλη. Βρυξέλλες, 18 Οκτωβρίου 1995. Για την Επιτροπή Karel VAN MIERT Μέλος της Επιτροπής (1)  Συλλογή ΔΕΚ 1991, Ι-1271, σκέψη 51.  (1)  ΕΕ αριθ. L 165 της 19. 6. 1992, σ. 27.  (2)  ΕΕ αριθ. L 181 της 15. 7. 1994, σ. 40.


title: Οδηγία (EE) 2016/1855 της Επιτροπής, της 19ης Οκτωβρίου 2016, σχετικά με την τροποποίηση της οδηγίας 2009/32/ΕΚ του Ευρωπαϊκού Κοινοβουλίου και του Συμβουλίου για την προσέγγιση των νομοθεσιών των κρατών μελών που αφορούν τους διαλύτες εκχύλισης οι οποίοι χρησιμοποιούνται στην παρασκευή των τροφίμων και των συστατικών τους (Κείμενο που παρουσιάζει ενδιαφέρον για τον ΕΟΧ)

text:
                  20.10.2016

                  EL

                  Επίσημη Εφημερίδα της Ευρωπαϊκής Ένωσης

                  L 284/19

            ΟΔΗΓΊΑ (EE) 2016/1855 ΤΗΣ ΕΠΙΤΡΟΠΉΣ
      της 19ης Οκτωβρίου 2016
      σχετικά με την τροποποίηση της οδηγίας 2009/32/ΕΚ του Ευρωπαϊκού Κοινοβουλίου και του Συμβουλίου για την προσέγγιση των νομοθεσιών των κρατών μελών που αφορούν τους διαλύτες εκχύλισης οι οποίοι χρησιμοποιούνται στην παρασκευή των τροφίμων και των συστατικών τους
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη την οδηγία 2009/32/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, για την προσέγγιση των νομοθεσιών των κρατών μελών που αφορούν τους διαλύτες εκχύλισης οι οποίοι χρησιμοποιούνται στην παρασκευή των τροφίμων και των συστατικών τους (1), και ιδίως το άρθρο 4 πρώτο εδάφιο στοιχείο α),
      Εκτιμώντας τα ακόλουθα:

                  (1)

                  Η οδηγία 2009/32/ΕΚ εφαρμόζεται στους διαλύτες εκχύλισης που χρησιμοποιούνται ή προορίζονται να χρησιμοποιηθούν στην παρασκευή τροφίμων ή των συστατικών τους. Η εν λόγω οδηγία δεν εφαρμόζεται στους διαλύτες εκχύλισης που χρησιμοποιούνται για την παρασκευή προσθέτων τροφίμων, βιταμινών και άλλων θρεπτικών προσθέτων, παρά μόνον αν αυτά τα πρόσθετα τροφίμων, βιταμίνες και άλλα θρεπτικά πρόσθετα περιλαμβάνονται σε έναν από τους πίνακες του παραρτήματος I.

                  (2)

                  Στις 19 Αυγούστου 2014 υποβλήθηκε αίτηση από την εταιρεία Akzo Nobel Industrial Chemicals BV ζητώντας αλλαγή του ανώτατου ορίου καταλοίπων (ΑΟΚ) για τον διμεθυλαιθέρα (DME) ως διαλύτη εκχύλισης για προϊόντα με βάση απολιπανθείσες ζωικές πρωτεΐνες, ιδίως κολλαγόνο και παράγωγα κολλαγόνου, από τα 0,009 mg/kg στα 3 mg/kg, καθώς και νέα χρήση για την εκχύλιση πρωτεϊνούχων προϊόντων, ώστε να παράγεται ζελατίνη με ΑΟΚ 0,009 mg/kg. Στη συνέχεια η αίτηση αυτή τέθηκε στη διάθεση των κρατών μελών.

                  (3)

                  Η Ευρωπαϊκή Αρχή για την Ασφάλεια των Τροφίμων («η Αρχή») επαναξιολόγησε την ασφάλεια του DME ως διαλύτη εκχύλισης για την παρασκευή προϊόντων με βάση απολιπανθείσες ζωικές πρωτεΐνες —κολλαγόνο και ζελατίνη— και διατύπωσε τη γνώμη της στις 14 Ιουλίου 2015 (2). Η Αρχή κατέληξε στο συμπέρασμα ότι η χρήση του DME ως διαλύτη εκχύλισης, υπό τις προβλεπόμενες συνθήκες χρήσης και με τα προτεινόμενα ΑΟΚ των 3 mg/kg για το κολλαγόνο και τα παράγωγα κολλαγόνου και 0,009 mg/kg για τη ζελατίνη, δεν προκαλεί ανησυχία ως προς την ασφάλεια.

                  (4)

                  Ως εκ τούτου, είναι σκόπιμο να εγκριθεί η χρήση του διμεθυλαιθέρα ως διαλύτη εκχύλισης για την αφαίρεση λιπαρών ουσιών από πρώτες ύλες με βάση πρωτεΐνες υπό την προϋπόθεση ανώτατου ορίου καταλοίπων του διμεθυλικού αιθέρα στα 3 mg/kg για το κολλαγόνο και τα παράγωγα κολλαγόνου και στα 0,009 mg/kg για τη ζελατίνη.

                  (5)

                  Επομένως, η οδηγία 2009/32/ΕΚ θα πρέπει να τροποποιηθεί αναλόγως.

                  (6)

                  Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

            ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
      Άρθρο 1
      Το παράρτημα I της οδηγίας 2009/32/ΕΚ τροποποιείται σύμφωνα με το παράρτημα της παρούσας οδηγίας.
      Άρθρο 2
      1.   Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που απαιτούνται για να συμμορφωθούν προς την παρούσα οδηγία, το αργότερο δύο έτη μετά την ημερομηνία έναρξης ισχύος της. Κοινοποιούν αμέσως στην Επιτροπή το κείμενο των εν λόγω διατάξεων.
      Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
      2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
      Άρθρο 3
      Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
      Άρθρο 4
      Η παρούσα οδηγία απευθύνεται στα κράτη μέλη.

         Βρυξέλλες, 19 Οκτωβρίου 2016.

               Για την Επιτροπή

               O Πρόεδρος

            Jean-Claude JUNCKER

         (1)  ΕΕ L 141 της 6.6.2009, σ. 3.

         (2)  EFSA CEF Panel (Επιστημονική ομάδα της EFSA για τα υλικά επαφής με τρόφιμα, τα ένζυμα, τις αρωματικές ύλες και τα βοηθητικά μέσα επεξεργασίας), 2015. Επιστημονική γνώμη σχετικά με την ασφάλεια της χρήσης του διμεθυλαιθέρα ως διαλύτη εκχύλισης υπό τις προβλεπόμενες συνθήκες χρήσης και τα προτεινόμενα ανώτατα όρια καταλοίπων. EFSA Journal 2015·13(7):4174, 13 σ.

         ΠΑΡΑΡΤΗΜΑ
         Στο μέρος ΙΙ του παραρτήματος I της οδηγίας 2009/32/ΕΚ η σειρά για τον διμεθυλαιθέρα αντικαθίσταται από το ακόλουθο κείμενο:

                        «Διμεθυλαιθέρας

                        Παρασκευή προϊόντων με βάση απολιπανθείσες ζωικές πρωτεΐνες, συμπεριλαμβανομένης της ζελατίνης (*)

                        0,009 mg/kg στα προϊόντα με βάση απολιπανθείσες ζωικές πρωτεΐνες, συμπεριλαμβανομένης της ζελατίνης

                        Παρασκευή κολλαγόνου (**) και παραγώγων κολλαγόνου, εκτός από ζελατίνη

                        3 mg/kg για το κολλαγόνο και τα παράγωγα κολλαγόνου, εκτός από ζελατίνη

         (*)
            “Ζελατίνη”: φυσική, υδατοδιαλυτή πρωτεΐνη, πηκτική ή μη πηκτική, η οποία λαμβάνεται με τη μερική υδρόλυση κολλαγόνου που παράγεται από οστά, δορές και δέρματα, τένοντες και νεύρα ζώων, σύμφωνα με τις σχετικές απαιτήσεις του κανονισμού (ΕΚ) αριθ. 853/2004.
         (**)
            “Κολλαγόνο”: το πρωτεϊνούχο προϊόν το οποίο παράγεται από οστά, δέρματα και τένοντες ζώων και το οποίο παρασκευάζεται σύμφωνα με τις σχετικές απαιτήσεις του κανονισμού (ΕΚ) αριθ. 853/2004.»


Avis juridique important

|

31981L0421

Οδηγία 81/421/ΕΟΚ του Συμβουλίου της 10ης Ιουνίου 1981 περί παρεκκλίσεως υπέρ της Ιταλικής Δημοκρατίας από των οδηγία 73/403/ΕΟΚ του Συμβουλίου περί ταυτόχρονης διενέργειας των γενικών απογραφών πληθυσμού

Επίσημη Εφημερίδα αριθ. L 165 της 23/06/1981 σ. 0011

***** ΠΑΡΑΡΤΗΜΑ  «ΠΑΡΑΡΤΗΜΑ Ι  Κλάση  του Κοινού  Δασμολογίου  Περιγραφή  Προϊόν  βάσεως  Συντελεστής  Σταθερό  στοιχείο  (ECU/τόνο) 1  2  3  4 5 07.06 Ρίζαι μανιόκας, αρραρούτης και σαλεπίου, κόνδυλοι ηλιάνθου (ψευδοκολοκασία), γλυκοπατάται και έτεραι παρόμοιαι ρίζαι και κόνδυλοι υψηλής περιεκτικότητος εις άμυλον ή ινουλίνην, έστω και απεξηραμμέναι ή κεκομμέναι εις τεμάχια. Εντεριώνη (ψύχα) του φοίνικος των Μαλλούκων (αρτοδένδρου): Α. Ρίζαι μανιόκας, αρραρούτης και σαλεπίου και έτεραι παρόμοιαι ρίζαι και κόνδυλοι υψηλής περιεκτικότητος εις άμυλον, εξαιρέσει των γλυκοπατατών Κριθή 0,18 - 11.01 Άλευρα δημητριακών (1): Γ. Κριθής Κριθή 1,80 6,04 Δ. Βρώμης Βρώμη 1,80 6,04 Ε. Αραβοσίτου: Ι. Περιεκτικότητος εις λιπαράς ουσίας κατωτέρας ή ίσης του 1,5 % κατά βάρος Αραβόσιτος 1,80 6,04 ΙΙ. Έτερα Αραβόσιτος 1,02 3,02 Ζ. Εξ ορύζης Θραύσματα ορύζης 1,06 3,02 Η. Λοιπά Σόργον 1,02 3,02 11.02 Πλιγούρια, σιμιγδάλια. Σπόροι μετά μερικήν απόσεξιντού περικαρπίου των, μεθ' ολοσχερή σχεδόν απόξεσιν του περικαρπίου των και στρογγύλευσιν αυτών κατά τα δύο άκρα, τεθραυσμένοι, πεπλατυσμένοι ή εις νιφάδας, εξαιρέσει της αποφλοιωμένης, λειασμένης και εστιλβωμένης ορύζης και των θρασμάτων αυτής. Βρώσιμα φύτρα σπερμάτων δημητριακών, έστω και αλευροποιημένα (1): Α. Πλιγούρια, σιμιγδάλια: ΙΙ. Σικάλεως Σίκαλις 1,80 6,04 ΙΙΙ. Κριθής Κριθή 1,80 6,04 ΙV. Βρώμης Βρώμη 1,80 6,04 V. Αραβοσίτου: α) Περιεκτικότητος εις λιπαράς ουσίας, κατωτέρας ή ίσης του 1,5 % κατά βάρος: 1. Προοριζόμενα δια την βιομηχανίαν ζύθου (α) Αραβόσιτος 1,80 6,04 2. Έτερα Αραβόσιτος 1,80 6,04 β) Λοιπά Αραβόσιτος 1,02 3,02 VI. Ορύζης Θραύσματα ορύζης 1,06 3,02 VII. Λοιπά Σόργον 1,02 3,02  (1) Προς διάκρισιν μεταξύ αφ' ενός μεν των προϊόντων των κλάσεων 11.01 και 11.02, αφ' ετέρου δε εκείνων της διακρίσεως 23.02 Α, θεωρούνται ως υπαγόμενα εις τάς κλάσεις 11.01 και 11.02 τα προϊόντα τα οποία έχουν συγχρόνως:  - περιεκτικότητα εις άμυλον (υπολογιζομένην κατά την τροποποιημένη πολωσιμετρική μέθοδον Ewers) ανωτέραν του 45 % (κατά βάρος) επί της ξηράς ύλης,  - περιεκτικότητα εις τέφρας (κατά βάρος) επί της ξηράς ύλης (αφαιρουμένων των ενδεχομένως προστεθεισών μεταλλικών υλών), κατωτέραν ή ίσην του 1,6 % δια την όρυζαν, 2,5 % δια τον σίτον και την σίκαλιν, 3 % δια την κριθήν, 4 % δια το φαγόπυρον το εδώδιμον, 5 % δια την βρώμην και 2 % δια τα λοιπά δημητριακά.  Τα φύτρα σπερμάτων δημητριακών, έστω και αλευροποιημένα, υπάγονται πάντως εις την κλάσιν 11.02.  (α) Η υπαγωγή εις την διάκρισιν ταύτην εξαρτάται εκ των όρων των καθοριζομένων παρά των αρμοδίων αρχών. Κλάση  του Κοινού  Δασμολογίου  Περιγραφή  Προϊόν  βάσεως  Συντελεστής  Σταθερό  στοιχείο  (ECU/τόνο) 1  2  3  4 5 11.02  (συνέχεια) Β. Σπόροι μετά μερική απόξεσιν του περικαρπίου των (αποφλοιωμένοι) έστω και τεμαχισμένοι ή τεθραυσμένοι: Ι. Κριθής ή βρώμης: α) Μετά μερικήν απόξεσιν του περικαρπίου των (αποφλοιωμένοι): 1. Κριθής Κριθή 1,60 3,02 2. Βρώμης: αα) Βρώμης κεκομμένης εις τα άκρα Βρώμη 1,02 3,02 ββ) Λοιποί Βρώμη 1,80 3,02 β) Μετά μερικήν απόξεσιν του περικαρπίου των και τεμαχισμένοι ή τεθραυσμένοι (αποκαλούμενοι Gruetze η grutten): 1. Κριθής Κριθή 1,60 3,02 2. Βρώμης Βρώμη 1,80 3,02 ΙΙ. Λοιπών δημητριακών: α) Σίτου Σίτος μαλακός 1,33 3,02 β) Σικάλεως Σίκαλις 1,33 3,02 γ) Αραβοσίτου Αραβόσιτος 1,60 3,02 δ) Λοιποί Σόργον 1,02 3,02 Γ. Σπόροι μεθ' ολοσχερή σχεδόν απόξεσιν του περικαρπίου των και στρογγύλευσιν αυτών κατά τα δύο άκρα: Ι. Σίτου Σίτος μαλακός 1.60 3,02 ΙΙ. Σικάλεως Σίκαλις 1,60 3,02 ΙΙΙ. Κριθής Κριθή 2,50 6,04 IV. Βρώμης Βρώμη 1,60 3,02 V. Αραβοσίτου Αραβόσιτος 1,60 3,02 VI. Λοιπά Σόργον 1,02 3,02 Δ. Σπόροι απλώς τεθραυσμένοι: Ι. Σίτου Σίτος μαλακός 1,02 3,02 ΙΙ. Σικάλεως Σίκαλις 1,02 3,02 ΙΙΙ. Κριθής Κριθή 1,02 3,02 IV. Βρώμης Βρώμη 1,02 3,02 V. Αραβοσίτου Αραβόσιτος 1,02 3,02 VI. Λοιπά Σόργον 1,02 3,02 Ε. Σπόροι πεπλατυσμένοι· νιφάδες: Ι. Κριθής ή βρώμης: α) Σπόροι πεπλατυσμένοι: 1. Κριθής Κριθή 1,02 3,02 2. Βρώμης Βρώμη 1,02 3,02 β) Νιφάδες: 1. Κριθής Κριθή 2,00 6,04 2. Βρώμης Βρώμη 2,00 6,04 ΙΙ. Λοιπών δημητριακών: α) Σίτου Σίτος μαλακός 1,80 6,04 β) Σικάλεως Σίκαλις 1,80 6,04 γ) Αραβοσίτου Αραβόσιτος 1,80 6,04 δ) Λοιπά: 1. Νιφάδες ορύζης Θραύσματα ορύζης 1,80 6,04 2. Έτερα Κέχρος ο μακρός 1,80 6,04


Avis juridique important

|

31977L0629

Πρώτη οδηγία 77/629/ΕΟΚ της Επιτροπής της 28ης Σεπτεμβρίου 1977 περί τροποποιήσεως των παραρτημάτων της οδηγίας 68/193/ΕΟΚ του Συμβουλίου «περί εμπορίας των υλικών αγενούς πολλαπλασιασμού της αμπέλου»

Επίσημη Εφημερίδα αριθ. L 257 της 08/10/1977 σ. 0027 - 0028 Φινλανδική ειδική έκδοση: Κεφάλαιο 3 τόμος 9 σ. 0075  Ελληνική ειδική έκδοση: Κεφάλαιο 03 τόμος 19 σ. 0125  Σουηδική ειδική έκδοση: Κεφάλαιο 3 τόμος 9 σ. 0075  Ισπανική ειδική έκδοση: Κεφάλαιο 03 τόμος 13 σ. 0063  Πορτογαλική ειδική έκδοση : Κεφάλαιο 03 τόμος 13 σ. 0063

ΠΡΩΤΗ ΟΔΗΓΙΑ ΤΗΣ ΕΠΙΤΡΟΠΗΣ της 28ης Σεπτεμβρίου 1977 περί τροποποιήσεως των παραρτημάτων της οδηγίας 68/193/ΕΟΚ του Συμβουλίου "περί εμπορίας των υλικών αγενούς πολλαπλασιασμού της αμπέλου"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 68/193/ΕΟΚ του Συμβουλίου της 9ης Απριλίου 1968 περί εμπορίας των υλικών αγενούς πολλαπλασιασμού της αμπέλου(1), όπως τροποποιήθηκε τελευταία από την οδηγία 74/648/ΕΟΚ του Συμβουλίου(2), και ιδίως το άρθρο 17α,  Εκτιμώντας:  ότι, λόγω της εξελίξεως των επιστημονικών και τεχνικών γνώσεων,πρέπει να επέλθουν τροποποιήσεις στα παραρτήματα της προαναφερθείσης οδηγίας για τους λόγους που εκτίθενται κατωτέρω- ότι φαίνεται ενδεδειγμένο να βελτιωθούν οι αναγκαίες προϋποθέσεις της οδηγίας ως προς την καλλιέργεια των υλικών πολλαπλασιασμού, για να είναι δυνατόν να εξαλειφθούν οι συνέπειες που προκύπτουν από την παρουσία επιβλαβών οργανισμών,ιδίως όταν πρόκειται  για ιώσεις ή για τους φορείς τους- ότι πρέπει να διορθωθεί η γερμανική μετάφραση της οδηγίας- ότι πρέπει να λαμβάνονται υπόψη οι νέες τεχνικές που χρησιμοποιούνται για τη μέτρηση της διαμέτρου των εμβολιοφόρων μοσχευμάτων- ότι, για να διατεθούν το ταχύτερο δυνατόν οι υγιείς καλλιέργειες αμπέλων πρέπει, σ' ένα πρώτο στάδιο, να γίνουν δεκτές στην επίσημη προδιαγραμμένη ετικέττα πρόσθετες προαιρετικές ενδείξεις σχετικά με την προέλευση βασικών υλικών που υποβλήθηκαν σε  επίσημα αναγνωρισμένες δοκιμές, όσον αφορά τις ιώσεις- ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών Δενδροκηπευτικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Το παράρτημα I της οδηγίας 68/193/ΕΟΚ του Συμβουλίου τροποποιείται ως εξής:  1. Στο μέρος I σημείο 3, οι λέξεις "επιβλαβείς οργανισμοί, ιδιαίτερα από τους ιούς", αντικαθίστανται από τις λέξεις "επιβλαβείς οργανισμοί ή φορείς τους, ιδιαίτερα από νηματώδεις ιούς που μεταφέρουν τις ιώσεις".  2. Στη γερμανική μετάφραση του μέρους I σημείο 5, ή λέξη "Kurzknotigkeit" αντικαθίσταται από τη λέξη "Reisigkrankheit".  3. Στο μέρος I, το κείμενο του σημείου 6 αντικαθίσταται από το εξής κείμενο:  "6. Η αναλογία των ελλειπόντων πρέμνων που προσβάλλονται από επιβλαβείς οργανισμούς δεν υπερβαίνει:  - το 5% στα μητρικά κλήματα αμπέλων που προορίζονται για την παραγωγή πιστοποιημένων υλικών πολλαπλασιασμού, και - το 10% στα μητρικά κλήματα αμπέλων που προορίζονται για την παραγωγή προτύπων υλικού πολλαπλασιασμού.  Αν τα ελλείποντα πρέμνα είναι προσβλημένα από άλλους λόγους εκτός των φυτοϋγειονομικών, και αν η αναλογία των ελλειπόντων πρέμνων υπερβαίνει τα προαναφερθέντα ποσοστά, οι λόγοι αυτοί πρέπει να καταχωρούνται στο φάκελο".   Άρθρο 2  Στο παράρτημα II μέρος III σημείο 1, το κείμενο του γράμματος Β αντικαθίσταται από το ακόλουθο κείμενο:  "Β. Μήκος α) Εμβολιάσιμα μοσχεύματα υποκειμένων: ελάχιστο μήκος 1,05 m από τη βάση του κατωτέρου γόνατος, συμπεριλαμβανομένου του ανωτέρω μεριστώματος- β) Μοσχεύματα-φυτώρια: ελάχιστο μήκος 55 cm, από τη βάση του κατωτέρω γόνατος, συμπεριλαμβανομένου του ανωτέρω μεριστώματος, για τις Vitis vinifera, 30 cm- γ) Εμβολιοφόρα μοσχεύματα:  - όταν υπάρχουν πέντε χρησιμοποιήσιμοι οφθαλμοί, ελάχιστο μήκος 50cm από τη βάση του κατωτέρου γόνατος, συμπεριλαμβανομένου του ανωτέρω μεριστώματος.  - όταν υπάρχει ένας χρησιμοποιήσιμος οφθαλμός, ελάχιστο μήκος 6,5 cm η τομή πραγματοποιείται σε μια ελάχιστη απόσταση από τον οφθαλμό,   1,5 cm προς τα άνω,   5 cm προς τα κάτω".   Άρθρο 3  Στο παράρτημα III, το κείμενο του σημείου 3 αντικαθίσταται από το ακόλουθο κείμενο:   "" ID="1">3. Εμβολιοφόρα μοσχεύματα" ID="1">- όταν υπάρχουν πέντε χρησιμοποιήσιμοι οφθαλμοί> ID="2">100 ή 200"> ID="1">- όταν υπάρχει ένας χρησιμοποιήσιμος οφθαλμός> ID="2">500 ή πολλαπλάσιο αυτού""  Άρθρο 4  Το παράρτημα IV τροποποιείται ως εξής:  1. Μετά το μέρος Α παρεντίθενται το ακόλουθο μέρος:  "Β. Πρόσθετες ενδείξεις δεκτές για τα υλικά πολλαπλασιασμού των κατηγοριών "βασικά" και "πιστοποιημένα":  "Τα βασικά υλικά πολλαπλασιασμού και τα υλικά προγενέστερου προς τα βασικά υλικά βλαστητικού σταδίου εξετάσθηκαν από......(εξουσιοδοτημένη αρχή) και αναγνωρίστηκαν απρόσβλητα από......(ίωση) κατά......(μέθοδος εξετάσεως)".  Οι ενδείξεις αυτές μπορούν να αναφέρονται σε όλα τα υλικά των κατηγοριών "βασικά" ή "πιστοποιημένα" για τη συστροφή των φύλλων (καρούλιασμα) και τη βραχυγονάτωση και για τα υποκείμενα, επιπροσθέτως, στη μαρμάρωση.  Οι εξετάσεις πρέπει να αναγνωρίζονται επίσημα και πρέπει να έχουν πραγματοποιηθεί από αρχή που αναγνωρίζεται και ελέγχεται επίσημα κατά τη διάρκεια μιας περιόδου τουλάχιστον τριών ετών.  Δύνανται να εφαρμόζονται:  - για όλες τις ιώσεις οι μέθοδοι δια δεικτών με φυτά αμπέλου- - για τη βραχυγονάτωση, πέραν των προηγουμένων μεθόδων οι μέθοδοι δια δεικτών με χορτοειδή ως και η ορρολογική μέθοδος." 2. Το παλαιό μέρος Β καθίσταται μέρος Γ.   Άρθρο 5  Τα Κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με τις διατάξεις της παρούσας οδηγίας την 1η Ιουλίου 1978.   Άρθρο 6  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 28 Σεπτεμβρίου 1977.  Για την Επιτροπή Finn GUNDELACH Αντιπρόεδρος  (1) ΕΕ αριθ. Ν 93 της 17.4.1968,σ. 15.  (2) ΕΕ αριθ.Ν 352 της 28.12.1974,σ. 43.


Avis juridique important

|

31979L0110

Οδηγία 79/110/EOK του Συμβουλίου της 24ης Ιανουαρίου 1979 περί εξουσιοδοτήσεως της Ιταλικής Δημοκρατίας να ανακοινώσει και να θέσει σ' εφαρμογή τα εθνικά της σχέδια για την επιτάχυνση της εξαλείψεως της βρουκελλώσεως και της φυματιώσεως των βοοειδών

Επίσημη Εφημερίδα αριθ. L 029 της 03/02/1979 σ. 0024 - 0025

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


Avis juridique important

|

32001L0032

Οδηγία 2001/32/ΕΚ της Επιτροπής, της 8ης Μαΐου 2001, για την αναγνώριση προστατευόμενων περιοχών που είναι εκτεθειμένες σε ιδιαίτερους φυτοϋγειονομικούς κινδύνους στην Κοινότητα και την κατάργηση της οδηγίας 92/76/ΕΟΚ

Επίσημη Εφημερίδα αριθ. L 127 της 09/05/2001 σ. 0038 - 0041

Οδηγία 2001/32/ΕΚ της Επιτροπήςτης 8ης Μαΐου 2001για την αναγνώριση προστατευόμενων περιοχών που είναι εκτεθειμένες σε ιδιαίτερους φυτοϋγειονομικούς κινδύνους στην Κοινότητα και την κατάργηση της οδηγίας 92/76/ΕΟΚΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 2000/29/ΕΟΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας(1), και ιδίως το άρθρο 2 παράγραφος 1 στοιχείο η) πρώτο εδάφιο,τις αιτήσεις που υπέβαλαν η Δανία, η Ελλάδα, η Ισπανία, η Γαλλία, η Ιρλανδία, η Ιταλία, η Αυστρία, η Πορτογαλία, η Φινλανδία, η Σουηδία και το Ηνωμένο Βασίλειο,Εκτιμώντας τα ακόλουθα:(1) Βάσει των διατάξεων της οδηγίας 2000/29/ΕΚ, καθορίζονται "προστατευόμενες περιοχές" που είναι εκτεθειμένες σε ιδιαίτερους φυτοϋγειονομικούς κινδύνους και ως εκ τούτου είναι δυνατόν να τύχουν ειδικής προστασίας υπό όρους συμβατούς με την εσωτερική αγορά. Οι περιοχές αυτές καθορίστηκαν στην οδηγία 92/76/ΕΟΚ της Επιτροπής, της 6ης Οκτωβρίου 1992, για την αναγνώριση προστατευομένων περιοχών που είναι εκτεθειμένες σε ιδιαίτερους φυτοϋγειονομικούς κινδύνους στην Κοινότητα(2), όπως τροποποιήθηκε τελευταία με την οδηγία 2000/23/ΕΚ(3).(2) Από τότε σημειώθηκαν σημαντικές εξελίξεις όσον αφορά την φυτοϋγειονομική κατάσταση ορισμένων από τις περιοχές αυτές οι οποίες είχαν αρχικά αναγνωρισθεί ως προστατευόμενες περιοχές σε σχέση με τους συγκεκριμένους επιβλαβείς οργανισμούς.(3) Από τα στοιχεία που διαβίβασε η Δανία προκύπτει ότι δεν πρέπει πλέον να διατηρηθεί η προστατευόμενη ζώνη που έχει αναγνωρισθεί για τη Δανία όσον αφορά τον Bemisia tabaci Genn. (ευρωπαϊκοί πληθυσμοί) και τον ιό του κηλιδωτού μαρασμού της τομάτας.(4) Ορισμένες διατάξεις για τα προστατευτικά μέτρα στην Πορτογαλία κατά του Gonipterus scutellatus Gyll. στο Ηνωμένο Βασίλειο και στην Ιρλανδία κατά του Pissodes spp. (ευρωπαϊκό είδος) πρέπει να τροποποιηθούν για να ληφθεί υπόψη η παρούσα κατανομή των οργανισμών αυτών στις σχετικές χώρες.(5) Από τα στοιχεία που διαβίβασαν το Ηνωμένο Βασίλειο και η Σουηδία προκύπτει ότι μετά την αναδιοργάνωση των τοπικών κυβερνητικών διαρθρώσεων πρέπει να τροποποιηθεί η υφιστάμενη περιγραφή των σχετικών προστατευόμενων περιοχών όσον αφορά τον Dendroctonus micans Kugelan και τον Leptinotarsa decemlineata Say.(6) Βάσει της οδηγίας 92/76/ΕΟΚ, η Αυστρία, η Ιρλανδία και οι περιφέρειες Apulia, Emilia-Romagna, Lombardia και Veneto στην Ιταλία έχουν αναγνωρισθεί προσωρινά ως προστατευόμενες περιοχές όσον αφορά τον Erwinia amylovora (Burr.) Winsl. et al. για χρονική περίοδο που λήγει στις 31 Μαρτίου 2001.(7) Από τα στοιχεία που διαβίβασε η Ιρλανδία προκύπτει ότι η προσωρινή αναγνώριση των προστατευόμενων περιοχών για την Ιρλανδία όσον αφορά τον Erwinia amylovora (Burr.) Winsl. et al. θα πρέπει να παραταθεί για περαιτέρω περιορισμένη περίοδο.(8) Από τα στοιχεία που διαβίβασαν η Αυστρία και η Ιταλία προκύπτει ότι ορισμένες περιοχές στην Αυστρία και στην Ιταλία δεν πρέπει να συνεχίσουν να είναι αναγνωρισμένες ως προστατευόμενες ζώνες όσον αφορά τον Erwinia amylovora (Burr.) Winsl. et al., ενώ άλλες περιοχές πρέπει να συνεχίσουν να είναι αναγνωρισμένες ως προστατευόμενες περιοχές όσον αφορά τον Erwinia amylovora (Burr.) Winsl. et al. για περαιτέρω συμπληρωματική περίοδο.(9) Από στοιχεία που διαβίβασε η Γαλλία προκύπτει ότι ορισμένες περιοχές στην Γαλλία δεν πρέπει να συνεχίσουν να είναι αναγνωρισμένες ως προστατευόμενες περιοχές σε σχέση με τον Erwinia amylovora (Burr.) Winsl. et al.(10) Από τα στοιχεία που διαβίβασε το Ηνωμένο Βασίλειο προκύπτει ότι η προσωρινή αναγνώριση της προστατευόμενης περιοχής για το Ηνωμένο Βασίλειο όσον αφορά τον ιό των νεκρωτικών νευρώσεων του τεύτλου θα πρέπει να παραταθεί για περαιτέρω περιορισμένη περίοδο.(11) Συνεπώς, είναι αναγκαίο να τροποποιηθεί ο υφιστάμενος καθορισμός των προστατευόμενων περιοχών. Για λόγους σαφήνειας, πρέπει να καταρτιστεί νέος κατάλογος με τις περιοχές αυτές. Ως εκ τούτου, η οδηγία 92/76/ΕΟΚ πρέπει να καταργηθεί. Λόγω των συνεχιζόμενων φυτοϋγειονομικών προβλημάτων η παρούσα οδηγία πρέπει να αρχίσει να ισχύει και να ενσωματωθεί στη νομοθεσία των κρατών μελών το συντομότερο δυνατό.(12) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Οι περιοχές της Κοινότητας που απαριθμούνται στο παράρτημα αναγνωρίζονται ως "προστατευόμενες περιοχές" κατά την έννοια του άρθρου 2 παράγραφος 1 στοιχείο η) πρώτο εδάφιο της οδηγίας 2000/29/ΕΟΚ όσον αφορά τους επιβλαβείς οργανισμούς που συνοδεύουν τα ονόματα των εν λόγω περιοχών στο παράρτημα.Στην περίπτωση του στοιχείου β) 2 για την Ιρλανδία, την Ιταλία (Emilia-Romagna: επαρχίες Forlí-Cesena, Parma, Piacenza και Rimini· Lombardia· Trentino-Alto Adige: αυτόνομη επαρχία Bolzano· Veneto) και στην Αυστρία (Burgenland, Kärnten, Niederösterrreich, Osttirol, Steiermark, Wien), οι εν λόγω περιοχές αναγνωρίζονται μέχρι τις 31 Μαρτίου 2002.Στην περίπτωση του στοιχείου δ) 1, η σχετική περιοχή στο Ηνωμένο Βασίλειο αναγνωρίζεται μέχρι τις 31 Μαρτίου 2002.Άρθρο 2Η παράταση της ισχύος της αναγνώρισης πέραν των ημερομηνιών που αναφέρονται στο άρθρο 1 και οποιαδήποτε τροποποίηση του καταλόγου των προστατευομένων περιοχών του άρθρου 1, αποφασίζεται σύμφωνα με τη διαδικασία που προβλέπεται στο άρθρο 18 της οδηγίας 2000/29/ΕΚ, λαμβανομένων υπόψη των αποτελεσμάτων των κατάλληλων μελετών που πραγματοποιούνται βάσει των κοινοτικών κριτηρίων και υπό τον έλεγχο εμπειρογνωμόνων της Επιτροπής.Άρθρο 31. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία στις 21 Μαΐου 2001 το αργότερο. Εφαρμόζουν τις διατάξεις αυτές από τις 22 Μαΐου 2001. Πληροφορούν αμέσως την Επιτροπή σχετικά. Οι διατάξεις αυτές, όταν θεσπίζονται από τα κράτη μέλη αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή θεσπίζονται από τα κράτη μέλη.2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία. Η Επιτροπή πληροφορεί σχετικά με τα άλλα κράτη μέλη.Άρθρο 4Η οδηγία 92/76/ΕΟΚ καταργείται από τις 22 Μαΐου 2001.Άρθρο 5Η παρούσα οδηγία αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από τις 22 Μαΐου 2001.Άρθρο 6Η παρούσα οδηγία απευθύνεται στα κράτη μέλη.Βρυξέλλες, 8 Μαΐου 2001.Για την ΕπιτροπήDavid ByrneΜέλος της Επιτροπής(1) ΕΕ L 169 της 10.7.2000, σ. 1.(2) ΕΕ L 305 της 21.10.1992, σ. 12.(3) ΕΕ L 103 της 28.4.2000, σ. 72.ΠΑΡΑΡΤΗΜΑΠΕΡΙΟΧΕΣ ΤΗΣ ΚΟΙΝΟΤΗΤΑΣ ΠΟΥ ΑΝΑΓΝΩΡΙΖΟΝΤΑΙ ΩΣ "ΠΡΟΣΤΑΤΕΥΟΜΕΝΕΣ ΠΕΡΙΟΧΕΣ", ΣΕ ΣΧΕΣΗ ΜΕ ΤΟΥΣ ΕΠΙΒΛΑΒΕΙΣ ΟΡΓΑΝΙΣΜΟΥΣ ΠΟΥ ΣΥΝΟΔΕΥΟΥΝ ΤΑ ΟΝΟΜΑΤΑ ΤΟΥΣ>ΘΕΣΗ ΠΙΝΑΚΑ>


Avis juridique important

|

31988L0181

Οδηγία 88/181/ΕΟΚ του Συμβουλίου της 22ας Μαρτίου 1988 για την τροποποίηση της οδηγίας 84/538/ΕΟΚ για την προσέγγιση των νομοθεσιών των κρατών μελών σχετικά με την επιτρεπτή στάθμη ακουστικής ισχύος των χορτοκοπτικών μηχανών

Επίσημη Εφημερίδα αριθ. L 081 της 26/03/1988 σ. 0071 - 0074 Φινλανδική ειδική έκδοση: Κεφάλαιο 15 τόμος 8 σ. 0070  Σουηδική ειδική έκδοση: Κεφάλαιο 15 τόμος 8 σ. 0070

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 22ας Μαρτίου 1988  για την τροποποίηση της οδηγίας 84/538/ΕΟΚ για την προσέγγιση των νομοθεσιών των κρατών μελών σχετικά με την επιτρεπτή στάθμη ακουστικής ισχύος των χορτοκοπτικών μηχανών  (88/181/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,  την πρόταση της Επιτροπής (1),  σε συνεργασία με το Ευρωπαϊκό Κοινοβούλιο (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι οι διατάξεις που αποσκοπούν στον περιορισμό του θορύβου στις θέσεις χειρισμού καθώς και η μέθοδος μέτρησης του εκπεμπομένου αερομεταφερομένου θορύβου αποτελούν αντικείμενο διατάξεων οι οποίες διαφέρουν από το ένα κράτος μέλος στο άλλο, πράγμα που αποτελεί εμπόδιο στις συναλλαγές των μηχανών αυτών· ότι πρέπει, συνεπώς, να εναρμονιστούν οι εν λόγω διατάξεις·  ότι η οδηγία 79/113/ΕΟΚ του Συμβουλίου της 19ης Δεκεμβρίου 1978 περί προσεγγίσεως των νομοθεσιών των κρατών μελών περί του προσδιορισμού της ηχητικής εκπομπής των μηχανημάτων και υλικών εργοταξίου (4), όπως τροποποιήθηκε τελευταία από την οδηγία 85/405/ΕΟΚ (5), έχει καθορίσει τη μέθοδο που πρέπει να χρησιμοποιείται για τον προσδιορισμό του αερομεταφερομένου θορύβου που εκπέμπεται από μια χορτοκοπτική μηχανή στη θέση χειρισμού·  ότι κατά τη συνεδρίαση του Συμβουλίου της 18ης και 19ης Δεκεμβρίου 1978 οι υπουργοί περιβάλλοντος όρισαν ότι οι τεχνικές διατάξεις για τη μέτρηση του αερομεταφερομένου θορύβου στη θέση χειρισμού πρέπει να εμφαίνονται στα παραρτήματα των ιδιαίτερων οδηγιών που αφορούν κάθε συγκεκριμένο μηχάνημα·  ότι ενδείκνυται να συγκεντρωθούν σε μια οδηγία όλες οι τεχνικές προδιαγραφές για τον προσδιορισμό της ακουστικής ισχύος των χορτοκοπτικών μηχανών·  ότι για να ληφθούν υπόψη οι διάφορες αυτές απαιτήσεις, πρέπει να τροποποιηθεί η οδηγία 84/538/ΕΟΚ (6),  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η οδηγία 84/538/ΕΟΚ τροποποιείται ως εξής:  1. Στο άρθρο 1, η παράγραφος 1 αντικαθίσταται από το ακόλουθο κείμενο:  «1. Η παρούσα οδηγία αφορά τον περιορισμό της επιτρεπτής στάθμης ακουστικής ισχύος των αερομεταφερομένων θορύβων που εκπέμπονται στο περιβάλλον από τις χορτοκοπτικές μηχανές και της επιτρεπτής στάθμης ακουστικής πίεσης των αερομεταφερομένων θορύβων που εκπέμπονται στη θέση χειρισμού από τις χορτοκοπτικές μηχανές πλάτους κοπής άνω των 120 cm, με τον καθορισμό των οριακών τιμών και των μεθόδων μέτρησης των εν λόγω σταθμών.»  2. Το άρθρο 2 αντικαθίσταται από το ακόλουθο κείμενο:  «Άρθρο 2  Τα κράτη μέλη λαμβάνουν όλα τα κατάλληλα μέτρα ώστε οι χορτοκοπτικές μηχανές που αναφέρονται στο άρθρο 1 να μπορούν να διατεθούν στην αγορά μόνον εφόσον:  - η στάθμη της ακουστικής ισχύος τους, μετρούμενη υπό τις συνθήκες που ορίζονται στο παράρτημα Ι, δεν υπερβαίνει την επιτρεπτή στάθμη ακουστικής ισχύος που αναγράφεται στον παρακάτω πίνακα, ανάλογα με το πλάτος κοπής της χορτοκοπτικής μηχανής:  1,2.3 //  //  // Πλάτος κοπής της  χορτοκοπτικής  μηχανής (L)   // Επιτρεπτή στάθμη  ακουστικής ισχύος  dB(A)/pW  //  //  // 1.2.3 //  // L  micro  50 cm   // 96  // 50 cm <   // L  micro 120 cm   // 100   //   // L >120 cm  // 105   //    //   //  - η στάθμη ακουστικής πίεσης, σε dB, των αερομεταφερομένων θορύβων των χορτοκοπτικών μηχανών πλάτους κοπής άνω των 120 cm, μετρούμενη υπό τις συνθήκες που ορίζονται στο παράρτημα Ια, δεν υπερβαίνει τη στάθμη των 90 dB(Α).»  3. Το άρθρο 4 αντικαθίσταται από το ακόλουθο κείμενο:  «Άρθρο 4  Προτού διατεθούν χορτοκοπτικές μηχανές προς πώληση πρέπει, είτε απευθείας επάνω τους, είτε επάνω σε πινακίδα μόνιμα στερεωμένη (π.χ. με πριτσίνια ή αυτοκόλλητη), και πάντως κατά τρόπο ευδιάκριτο και ανεξίτηλο, να αναγράφονται τα αναγνωριστικά σήματα του κατασκευαστή, ο τύπος της συσκευής και η ένδειξη της μέγιστης στάθμης ακουστικής ισχύος, εκφρασμένης σε dB(A)/pW καθώς και της Α-σταθμισμένης στάθμης της ακουστικής πίεσης, σε dB ως προς 20 μΡα στη θέση χειρισμού, για τις χορτοκοπτικές μηχανές πλάτους κοπής άνω των 120 cm, τα στοιχεία δε αυτά να είναι εγγυημένα από τον κατασκευαστή.  Οι τελευταίες αυτές ενδείξεις δεν απαιτούνται για τις χορτοκοπτικές μηχανές που είναι εφοδιασμένες με ηλεκτρικό κινητήρα και των οποίων το πλάτος κοπής είναι μικρότερο από 30 cm και οι οποίες λόγω κατασκευής δεν είναι θορυβώδεις.  Υποδείγματα των ενδείξεων αυτών παρέχονται στο παράρτημα ΙΙΙ. »  4. Προστίθεται νέο παράρτημα Ια, το κείμενο του οποίου περιλαμβάνεται στο παράρτημα Ι της παρούσας οδηγίας.  5. Το παράρτημα ΙΙΙ συμπληρώνεται με το κείμενο του παραρτήματος ΙΙ της παρούσας οδηγίας.  6. Για χορτοκοπτικές μηχανές για τις οποίες απαιτείται μέτρηση της στάθμης ακουστικής πίεσης, το παράρτημα ΙΙ συμπληρώνεται με το ακόλουθο κείμενο, που πρέπει να προστεθεί μετά τη φράση: «Εγγυημένη στάθμη ακουστικής ισχύος dB(Α):»  «Εγγυημένη στάθμη ακουστικής πίεσης dB(Α):»  Άρθρο 2  1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία, το αργότερο την 1η Ιουλίου 1991. Ενημερώνουν αμέσως την Επιτροπή σχετικά.  2. Τα κράτη μέλη γνωστοποιούν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.  Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 22 Μαρτίου 1988.  Για το Συμβούλιο  Ο Πρόεδρος  M. BANGEMANN  (1) ΕΕ αριθ. C 20 της 27. 1. 1987, σ. 2.  (2) ΕΕ αριθ. C 281 της 19. 10. 1987, σ. 176, και απόφαση της 9ης Μαρτίου 1988 (δεν έχει ακόμη δημοσιευθεί στην Επίσημη Εφημερίδα).  (3) ΕΕ αριθ. C 180 της 8. 7. 1987, σ. 11.  (4) ΕΕ αριθ. L 33 της 8. 2. 1979, σ. 15.  (5) ΕΕ αριθ. L 233 της 30. 8. 1985, σ. 9.  (6) ΕΕ αριθ. L 300 της 19. 11. 1984, σ. 171.  ΠΑΡΑΡΤΗΜΑ Ι  «ΠΑΡΑΡΤΗΜΑ 1α  Μέθοδος μέτρησης του αερομεταφερόμενου θορύβου που εκπέμπεται από τις χορτοκοπτικές μηχανές στις θέσεις χειρισμού  Η παρούσα μέθοδος μέτρησης εφαρμόζεται στις χορτοκοπτικές μηχανές πλάτους κοπής άνω των 120 cm που διαθέτουν κάθισμα για τον χειριστή το οποίο συνδέεται κατάλληλα με ένα στοιχείο της δομής της χορτοκοπτικής μηχανής.  Οι τεχνικές αυτές διαδικασίες ανταποκρίνονται στις προδιαγραφές του παραρτήματος ΙΙ της οδηγίας 79/113/ΕΟΚ, όπως τροποποιήθηκε από την οδηγία 81/1051/ΕΟΚ (1), και οι διατάξεις του παραρτήματος αυτού εφαρμόζονται στις χορτοκοπτικές μηχανές με τις ακόλουθες τροποποιήσεις και προσθήκες:  6. ΧΕΙΡΙΣΤΗΣ  Ένας χειριστής πρέπει να είναι παρών στη θέση χειρισμού.  6.2.1. Όρθιος χειριστής  Δεν λαμβάνεται υπόψη.  7.1. Γενικά  Η θέση του μικροφώνου καθορίζεται στο σημείο 7.3.  9.1. Γενικά  Οι συνθήκες εγκατάστασης και λειτουργίας της χορτοκοπτικής μηχανής καθορίζονται στο σημείο 6.2 του παραρτήματος Ι.  9.2. Λειτουργία χορτοκοπτικής μηχανής εφοδιασμένης με ρυθμιζόμενους μηχανισμούς  Δεν λαμβάνεται υπόψη.  10.2.2. Χρησιμοποιώντας τις Α-σταθμισμένες στάθμες ακουστικής πίεσης LpA  Όταν για τη μέτρηση χρησιμοποιείται ηχόμετρο, ο χρόνος Τ είναι πέντε δευτερόλεπτα.  Εκτελούνται πέντε μετρήσεις.»  (1) ΕΕ αριθ. L 376 της 30. 12. 1981, σ. 49.  ΠΑΡΑΡΤΗΜΑ ΙΙ  ΥΠΟΔΕΙΓΜΑ ΓΙΑ ΤΗΝ ΕΝΔΕΙΞΗ ΤΗΣ ΣΤΑΘΜΗΣ ΤΗΣ ΑΚΟΥΣΤΙΚΗΣ ΠΙΕΣΗΣ ΣΤΙΣ ΘΕΣΕΙΣ  ΧΕΙΡΙΣΜΟΥ


title: Οδηγία 2011/23/ΕΕ της Επιτροπής, της 3ης Μαρτίου 2011 , για την τροποποίηση της οδηγίας 91/414/ΕΟΚ του Συμβουλίου ώστε να καταχωριστεί η ουσία triflumuron ως δραστική ουσία  Κείμενο που παρουσιάζει ενδιαφέρον για τον ΕΟΧ

text:
               4.3.2011

               EL

               Επίσημη Εφημερίδα της Ευρωπαϊκής Ένωσης

               L 59/29

         ΟΔΗΓΊΑ 2011/23/ΕΕ ΤΗΣ ΕΠΙΤΡΟΠΉΣ
   της 3ης Μαρτίου 2011
   για την τροποποίηση της οδηγίας 91/414/ΕΟΚ του Συμβουλίου ώστε να καταχωριστεί η ουσία triflumuron ως δραστική ουσία
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1,
   Εκτιμώντας τα ακόλουθα:

               (1)

               Οι κανονισμοί της Επιτροπής (ΕΚ) αριθ. 451/2000 (2) και (ΕΚ) αριθ. 1490/2002 (3) καθορίζουν λεπτομερείς κανόνες για την εφαρμογή του τρίτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ και θεσπίζουν κατάλογο δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα I της οδηγίας 91/414/ΕΟΚ. Ο εν λόγω κατάλογος περιλαμβάνει την ουσία triflumuron. Με την απόφαση 2009/241/ΕΚ της Επιτροπής (4) αποφασίστηκε να μην περιληφθεί η ουσία triflumuron στο παράρτημα I της οδηγίας 91/414/ΕΟΚ.

               (2)

               Σύμφωνα με το άρθρο 6 παράγραφος 2 της οδηγίας 91/414/ΕΟΚ, ο αρχικός κοινοποιών (εφεξής «ο αιτών») υπέβαλε νέα αίτηση, ζητώντας την εφαρμογή της ταχείας διαδικασίας που προβλέπεται στα άρθρα 14 έως 19 του κανονισμού (ΕΚ) αριθ. 33/2008 της Επιτροπής, της 17ης Ιανουαρίου 2008, για τη θέσπιση λεπτομερών κανόνων εφαρμογής της οδηγίας 91/414/ΕΟΚ του Συμβουλίου όσον αφορά την καθιέρωση συνήθους και ταχείας διαδικασίας εκτίμησης των δραστικών ουσιών που συμπεριλαμβάνονταν στο πρόγραμμα εργασίας το οποίο αναφέρεται στο άρθρο 8 παράγραφος 2 της εν λόγω οδηγίας, αλλά δεν έχουν περιληφθεί στο παράρτημα I (5).

               (3)

               Η αίτηση υποβλήθηκε στην Ιταλία που είχε οριστεί κράτος μέλος-εισηγητής με τον κανονισμό (ΕΚ) αριθ. 1490/2002. Τηρήθηκε ο χρονικός περιορισμός για την ταχεία διαδικασία. Οι προδιαγραφές της δραστικής ουσίας και οι προβλεπόμενες χρήσεις είναι ίδιες με εκείνες που περιέχονται στην απόφαση 2009/241/ΕΚ. Η εν λόγω αίτηση συμφωνεί επίσης με τις υπόλοιπες ουσιώδεις και διαδικαστικές απαιτήσεις του άρθρου 15 του κανονισμού (ΕΚ) αριθ. 33/2008.

               (4)

               Η Ισπανία αξιολόγησε τα νέα στοιχεία και δεδομένα που υπέβαλε ο αιτιών και συνέταξε συμπληρωματική έκθεση. Κοινοποίησε αυτή την έκθεση στην Ευρωπαϊκή Αρχή για την Ασφάλεια των Τροφίμων (εφεξής «η Αρχή») και στην Επιτροπή στις 5 Μαρτίου 2010.

               (5)

               Η Αρχή κοινοποίησε τη συμπληρωματική έκθεση στα άλλα κράτη μέλη και στον αιτούντα για σχόλια και διαβίβασε τα σχόλια που έλαβε στην Επιτροπή. Σύμφωνα με το άρθρο 20 παράγραφος 1 του κανονισμού (ΕΚ) αριθ. 33/2008 και ύστερα από αίτημα της Επιτροπής, η συμπληρωματική αίτηση εξετάστηκε από τα κράτη μέλη και την Αρχή. Στη συνέχεια, η Αρχή υπέβαλε το συμπέρασμά της σχετικά με την ουσία triflumuron στην Επιτροπή στις 9 Δεκεμβρίου 2010 (6). Το εν λόγω σχέδιο έκθεσης αξιολόγησης, η συμπληρωματική έκθεση και τα συμπεράσματα της Αρχής επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν στις 28 Ιανουαρίου 2011 υπό τη μορφή έκθεσης ανασκόπησης της Επιτροπής για την ουσία triflumuron.

               (6)

               Η συμπληρωματική έκθεση από το κράτος μέλος-εισηγητή και το νέο συμπέρασμα της Αρχής επικεντρώνονται στις επιφυλάξεις που υπαγορεύουν τη μη συμπερίληψη της εν λόγω ουσίας. Συγκεκριμένα, οι επιφυλάξεις αυτές αφορούν το γεγονός ότι με βάση τις διαθέσιμες πληροφορίες, δεν αποδείχθηκε ότι η εκτιμώμενη έκθεση των καταναλωτών είναι αποδεκτή, λόγω των ανεπαρκών στοιχείων όσον αφορά τη φύση και το επίπεδο των σχετικών υπολειμμάτων. Πράγματι, δεν ήταν δυνατόν να διεξαχθεί αξιολόγηση του κινδύνου οξείας έκθεσης για τον μεταβολίτη Μ07 (7), διότι δεν υπήρχαν επαρκή δεδομένα για να καθοριστεί η δόση αναφοράς οξείας έκθεσης γι’ αυτόν τον μεταβολίτη. Επιπλέον, έλειπαν στοιχεία για τον προσδιορισμό κατάλληλου ορισμού των υπολειμμάτων και για τον υπολογισμό του επιπέδου υπολειμμάτων στα προϊόντα με βάση τα μεταποιημένα φρούτα.

               (7)

               Τα νέα στοιχεία που υπέβαλε ο αιτών κατέστησαν δυνατή την εκτίμηση της έκθεσης του καταναλωτή. Σύμφωνα με τα στοιχεία που είναι σήμερα διαθέσιμα, ο κίνδυνος για τους καταναλωτές είναι αποδεκτός.

               (8)

               Συνεπώς, τα πρόσθετα στοιχεία και πληροφορίες που προσκόμισε ο αιτών επιτρέπουν την εξάλειψη των συγκεκριμένων λόγων ανησυχίας που οδήγησαν στη μη καταχώριση. Δεν ανέκυψαν άλλα επιστημονικά ερωτήματα.

               (9)

               Από τις διάφορες εξετάσεις φάνηκε ότι τα φυτοπροστατευτικά προϊόντα που περιέχουν triflumuron μπορεί να θεωρηθεί ότι πληρούν, γενικά, τις απαιτήσεις του άρθρου 5 παράγραφος 1 στοιχεία α) και β) της οδηγίας 91/414/ΕΟΚ, ιδίως όσον αφορά τις χρήσεις που εξετάστηκαν και αναλύθηκαν στην έκθεση ανασκόπησης της Επιτροπής. Συνεπώς, είναι σκόπιμο να καταχωριστεί η ουσία triflumuron στο παράρτημα I, ώστε να εξασφαλιστεί ότι σε όλα τα κράτη μέλη οι εγκρίσεις φυτοπροστατευτικών προϊόντων που περιέχουν την εν λόγω δραστική ουσία μπορούν να χορηγούνται σύμφωνα με τις διατάξεις της εν λόγω οδηγίας.

               (10)

               Με την επιφύλαξη αυτού του συμπεράσματος, κρίνεται σκόπιμο να ληφθούν επιβεβαιωτικές πληροφορίες σχετικά με ορισμένα ειδικά σημεία. Το άρθρο 6 παράγραφος 1 της οδηγίας 91/414/ΕΟΚ ορίζει ότι η καταχώριση μιας δραστικής ουσίας στο παράρτημα I ενδέχεται να υπόκειται σε όρους. Συνεπώς, είναι σκόπιμο να ζητηθεί από τον αιτούντα να υποβάλει επιβεβαιωτικές πληροφορίες όσον αφορά τον μακροπρόθεσμο κίνδυνο για τα πτηνά, τον κίνδυνο για τα υδρόβια ασπόνδυλα και τον κίνδυνο για την ανάπτυξη των απογόνων μελισσών.

               (11)

               Επομένως, είναι σκόπιμο να τροποποιηθεί αναλόγως η οδηγία 91/414/ΕΟΚ.

               (12)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 91/414/ΕΟΚ τροποποιείται σύμφωνα με το παράρτημα της παρούσας οδηγίας.
   Άρθρο 2
   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο έως τις 30 Σεπτεμβρίου 2011. Ανακοινώνουν αμέσως στην Επιτροπή το κείμενο των εν λόγω διατάξεων καθώς και τον πίνακα αντιστοιχίας μεταξύ αυτών των διατάξεων και της παρούσας οδηγίας.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Ο τρόπος της αναφοράς αυτής καθορίζεται από τα κράτη μέλη.
   Άρθρο 3
   Η παρούσα οδηγία αρχίζει να ισχύει την 1η Απριλίου 2011.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 3 Μαρτίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 230 της 19.8.1991, σ. 1.

      (2)  ΕΕ L 55 της 29.2.2000, σ. 25.

      (3)  ΕΕ L 224 της 21.8.2002, σ. 23.

      (4)  ΕΕ L 71 της 17.3.2009, σ. 59.

      (5)  ΕΕ L 15 της 18.1.2008, σ. 5.

      (6)  Ευρωπαϊκή Αρχή για την Ασφάλεια των Τροφίμων: Συμπεράσματα σχετικά με την εξέταση από ομοτίμους της αξιολόγησης του κινδύνου από φυτοπροστατευτικά προϊόντα όσον αφορά τη δραστική ουσία triflumuron, EFSA Journal 2011· 9(1):1941. [81 σελ.]. doi:10.2903/j.efsa.2010.1941. Διατίθεται διαδικτυακά: www.efsa.europa.eu/efsajournal.htm.

      (7)  4-(τριφθορομεθοξυ)ανιλίνη

      ΠΑΡΑΡΤΗΜΑ
      Στο τέλος του πίνακα του παραρτήματος I της οδηγίας 91/414/ΕΟΚ προστίθεται η ακόλουθη εγγραφή:

                     Αριθ.

                     Κοινή ονομασία, αριθμοί ταυτοποίησης

                     Ονομασία IUPAC

                     Καθαρότητα (1)

                     Έναρξη ισχύος

                     Λήξη της καταχώρισης

                     Ειδικές διατάξεις

                     «328

                     Triflumuron
                     Αριθ. CAS: 64628-44-0
                     Αριθ. CIPAC: 548

                     1-(2-χλωροβενζοϋλο-3-[4-τριφθορομεθοξυφαινυλ]ουρία

                     ≥ 955 g/kg
                     Προσμείξεις:

                                 —

                                    Ν,N’-δις-[4-(τριφθορομεθοξυ)φαινυλ]ουρία: το ανώτερο 1 g/kg

                                 —

                                 4-(τριφθορομεθοξυ)ανιλίνη: το ανώτερο 5 g/kg

                     1η Απριλίου 2011

                     31 Μαρτίου 2021

                     ΤΜΗΜΑ Α
                     Επιτρέπεται να χρησιμοποιείται μόνο ως εντομοκτόνο.
                     ΤΜΗΜΑ B
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία triflumuron, και ιδίως τα προσαρτήματα I και II αυτής, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων στις 28 Ιανουαρίου 2011.
                     Κατά τη συνολική αυτή αξιολόγηση τα κράτη μέλη πρέπει να αποδίδουν ιδιαίτερη προσοχή στα εξής:

                                 —

                                 την προστασία του περιβάλλοντος,

                                 —

                                 την προστασία των μελιφόρων μελισσών. Στους όρους έγκρισης πρέπει να περιλαμβάνονται μέτρα άμβλυνσης του κινδύνου, όπου χρειάζεται.

                           Στους όρους έγκρισης πρέπει να περιλαμβάνονται μέτρα άμβλυνσης του κινδύνου, όπου χρειάζεται.
                     Συνεπώς, τα οικεία κράτη μέλη διασφαλίζουν ότι ο αιτών υποβάλει στην Επιτροπή επιβεβαιωτικές πληροφορίες όσον αφορά τον μακροπρόθεσμο κίνδυνο για τα πτηνά, τον κίνδυνο για τα υδρόβια ασπόνδυλα και τον κίνδυνο για την ανάπτυξη των απογόνων μελισσών.
                     Τα οικεία κράτη μέλη εξασφαλίζουν ότι ο αιτών υποβάλλει τις εν λόγω επιβεβαιωτικές πληροφορίες στην Επιτροπή έως τις 31 Μαρτίου 2013.»

         (1)  Περισσότερες λεπτομέρειες σχετικά με την ταυτότητα και τις προδιαγραφές της δραστικής ουσίας παρέχονται στην έκθεση ανασκόπησης.


title: Οδηγία 2008/25/ΕΚ του Ευρωπαϊκού Κοινοβουλίου και του Συμβουλίου, της 11ης Μαρτίου 2008 , για τροποποίηση της οδηγίας 2002/87/ΕΚ σχετικά με τη συμπληρωματική εποπτεία πιστωτικών ιδρυμάτων, ασφαλιστικών επιχειρήσεων και επιχειρήσεων επενδύσεων χρηματοπιστωτικού ομίλου ετερογενών δραστηριοτήτων, όσον αφορά τις εκτελεστικές αρμοδιότητες που ανατίθενται στην Επιτροπή

text:
               20.3.2008

               EL

               Επίσημη Εφημερίδα της Ευρωπαϊκής Ένωσης

               L 81/40

      ΟΔΗΓΊΑ 2008/25/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 11ης Μαρτίου 2008
   για τροποποίηση της οδηγίας 2002/87/ΕΚ σχετικά με τη συμπληρωματική εποπτεία πιστωτικών ιδρυμάτων, ασφαλιστικών επιχειρήσεων και επιχειρήσεων επενδύσεων χρηματοπιστωτικού ομίλου ετερογενών δραστηριοτήτων, όσον αφορά τις εκτελεστικές αρμοδιότητες που ανατίθενται στην Επιτροπή
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 47 παράγραφος 2,
   την πρόταση της Επιτροπής,
   τη γνώμη της Ευρωπαϊκής Οικονομικής και Κοινωνικής Επιτροπής (1),
   τη γνώμη της Ευρωπαϊκής Κεντρικής Τράπεζας (2),
   αποφασίζοντας σύμφωνα με τη διαδικασία του άρθρου 251 της συνθήκης (3),
   Εκτιμώντας τα ακόλουθα:

               (1)

               Η οδηγία 2002/87/ΕΚ του Ευρωπαϊκού Κοινοβουλίου και του Συμβουλίου (4) προβλέπει ότι ορισμένα μέτρα πρέπει να θεσπίζονται σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (5).

               (2)

               Η απόφαση 1999/468/ΕΚ τροποποιήθηκε με την απόφαση 2006/512/ΕΚ, η οποία εισήγαγε την κανονιστική διαδικασία με έλεγχο για τη θέσπιση εκτελεστικών μέτρων γενικής εμβελείας που έχουν ως αντικείμενο την τροποποίηση μη ουσιωδών στοιχείων βασικής πράξης που εκδόθηκε κατά τη διαδικασία του άρθρου 251 της συνθήκης, μεταξύ άλλων διά καταργήσεως ορισμένων από τα στοιχεία αυτά ή διά συμπληρώσεως της πράξης με νέα μη ουσιώδη στοιχεία.

               (3)

               Σύμφωνα με τη δήλωση του Ευρωπαϊκού Κοινοβουλίου, του Συμβουλίου και της Επιτροπής, σχετικά με την απόφαση 2006/512/ΕΚ (6), για να μπορεί να εφαρμοσθεί η κανονιστική διαδικασία με έλεγχο σε ήδη ισχύουσες πράξεις που έχουν εγκριθεί σύμφωνα με τη διαδικασία του άρθρου 251 της συνθήκης, πρέπει οι εν λόγω πράξεις να προσαρμοστούν σύμφωνα με τις εφαρμοστέες διαδικασίες.

               (4)

               Ενδείκνυται ιδίως να εξουσιοδοτηθεί η Επιτροπή να θεσπίσει τα αναγκαία μέτρα για την εφαρμογή της οδηγίας 2002/87/ΕΚ, προκειμένου να διευκρινιστούν οι τεχνικές πτυχές κάποιων ορισμών που προβλέπει η εν λόγω οδηγία, ώστε να λαμβάνονται, ιδίως, υπόψη οι εξελίξεις των χρηματοπιστωτικών αγορών και των εποπτικών τεχνικών και να διασφαλίζεται η ομοιόμορφη εφαρμογή της εν λόγω οδηγίας εντός της Κοινότητας. Δεδομένου ότι τα μέτρα αυτά είναι γενικής εμβελείας και έχουν ως αντικείμενο την τροποποίηση μη ουσιωδών στοιχείων της οδηγίας 2002/87/ΕΚ, μεταξύ άλλων διά της συμπληρώσεώς της με νέα μη ουσιώδη στοιχεία, πρέπει να θεσπίζονται σύμφωνα με την κανονιστική διαδικασία με έλεγχο του άρθρου 5α της απόφασης 1999/468/ΕΚ.

               (5)

               Η οδηγία 2002/87/ΕΚ προβλέπει χρονικό περιορισμό σχετικά με τις εκτελεστικές αρμοδιότητες που ανατίθενται στην Επιτροπή. Με τη δήλωσή τους σχετικά με την απόφαση 2006/512/ΕΚ, το Ευρωπαϊκό Κοινοβούλιο, το Συμβούλιο και η Επιτροπή υπογράμμισαν ότι η απόφαση 2006/512/ΕΚ επιφέρει οριζόντια και ικανοποιητική λύση στην επιθυμία του Ευρωπαϊκού Κοινοβουλίου να ελέγχει την εφαρμογή των πράξεων που εκδόθηκαν με τη διαδικασία της συναπόφασης και ότι, κατά συνέπεια, οι εκτελεστικές αρμοδιότητες της Επιτροπής, δεν πρέπει να υπόκεινται σε χρονικό περιορισμό. Το Ευρωπαϊκό Κοινοβούλιο και το Συμβούλιο δήλωσαν επίσης ότι θα μεριμνήσουν ώστε να εγκριθούν το συντομότερο δυνατό οι προτάσεις που αποσκοπούν στην κατάργηση των διατάξεων των πράξεων που προβλέπουν χρονικό περιορισμό για την ανάθεση εκτελεστικών αρμοδιοτήτων στην Επιτροπή. Μετά την καθιέρωση της κανονιστικής διαδικασίας με έλεγχο, θα πρέπει να διαγραφεί η διάταξη της οδηγίας 2002/87/ΕΚ που προβλέπει τον εν λόγω χρονικό περιορισμό.

               (6)

               Η Επιτροπή θα πρέπει, σε τακτά χρονικά διαστήματα, να αξιολογεί τη λειτουργία των διατάξεων σχετικά με τις εκτελεστικές αρμοδιότητες που της έχουν ανατεθεί, έτσι ώστε να δίνει τη δυνατότητα στο Ευρωπαϊκό Κοινοβούλιο και στο Συμβούλιο, να προσδιορίζουν κατά πόσο η έκταση αυτών των αρμοδιοτήτων και οι διαδικαστικές απαιτήσεις που έχουν επιβληθεί στην Επιτροπή είναι οι ενδεδειγμένες και εξασφαλίζουν τόσο την αποτελεσματικότητα όσο και τη δημοκρατική υπευθυνότητα.

               (7)

               Η οδηγία 2002/87/ΕΚ θα πρέπει, συνεπώς, να τροποποιηθεί αναλόγως.

               (8)

               Δεδομένου ότι οι τροποποιήσεις που πρέπει να επέλθουν με την παρούσα οδηγία στην οδηγία 2002/87/ΕΚ είναι τεχνικού χαρακτήρα και αφορούν μόνον τις διαδικασίες επιτροπής, δεν χρειάζεται να μεταφερθούν από τα κράτη μέλη στο εσωτερικό τους δίκαιο. Επομένως, δεν είναι αναγκαίο να θεσπιστούν διατάξεις προς τούτο,

         ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Τροποποιήσεις
   Η οδηγία 2002/87/ΕΚ τροποποιείται ως εξής:

               1.

               Το άρθρο 20 παράγραφος 1 τροποποιείται ως εξής:

                           α)

                           Η φράση «, σύμφωνα με τη διαδικασία που αναφέρεται στο άρθρο 21 παράγραφος 2,» διαγράφεται·

                           β)

                           Προστίθεται το ακόλουθο εδάφιο:
                           «Τα μέτρα αυτά, που έχουν ως αντικείμενο την τροποποίηση μη ουσιωδών στοιχείων της παρούσας οδηγίας, μεταξύ άλλων διά της συμπληρώσεώς της, θεσπίζονται σύμφωνα με την κανονιστική διαδικασία με έλεγχο στην οποία παραπέμπει το άρθρο 21 παράγραφος 2».

               2.

               Το άρθρο 21 τροποποιείται ως εξής:

                           α)

                           η παράγραφος 2 αντικαθίσταται από το ακόλουθο κείμενο:
                           «2.   Στις περιπτώσεις που γίνεται μνεία της παρούσας παραγράφου, εφαρμόζεται το άρθρο 5α παράγραφοι 1 έως 4, και το άρθρο 7 της απόφασης 1999/468/ΕΚ, τηρουμένων των διατάξεων του άρθρου 8 της ίδιας απόφασης.»·

                           β)

                           οι παράγραφοι 3 και 4 αντικαθίστανται από το ακόλουθο κείμενο:
                           «3.   Έως τις 31 Δεκεμβρίου 2010 και, στο εξής, τουλάχιστον ανά τριετία, η Επιτροπή εξετάζει τις διατάξεις που αφορούν τις εκτελεστικές αρμοδιότητές της και υποβάλλει έκθεση στο Ευρωπαϊκό Κοινοβούλιο και στο Συμβούλιο, σχετικά με την άσκηση των αρμοδιοτήτων αυτών. Η έκθεση εξετάζει, ιδίως, την ανάγκη της Επιτροπής να προτείνει τροποποιήσεις της οδηγίας αυτής, προκειμένου να εξασφαλίζεται η κατάλληλη έκταση των εκτελεστικών αρμοδιοτήτων που της έχουν ανατεθεί. Το συμπέρασμα σχετικά με το αν μια τροποποίηση είναι αναγκαία συνοδεύεται από αναλυτική παράθεση των σχετικών λόγων. Εφόσον απαιτείται, η έκθεση συνοδεύεται από νομοθετική πρόταση για την τροποποίηση των διατάξεων που αναθέτουν εκτελεστικές αρμοδιότητες στην Επιτροπή».

         Άρθρο 2
   Έναρξη ισχύος
   Η παρούσα οδηγία αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   Άρθρο 3
   Αποδέκτες
   Η παρούσα οδηγία απευθύνεται στα κράτη μέλη.

      Στρασβούργο, 11 Μαρτίου 2008.

            Για το Ευρωπαϊκό Κοινοβούλιο

            Ο Πρόεδρος

         H.-G. PÖTTERING

            Για το Συμβούλιο

            Ο Πρόεδρος

         J. LENARČIČ

      (1)  ΕΕ C 161 της 13.7.2007, σ. 45.

      (2)  ΕΕ C 39 της 23.2.2007, σ. 1.

      (3)  Γνώμη του Ευρωπαϊκού Κοινοβουλίου της 14ης Νοεμβρίου 2007 (δεν έχει δημοσιευθεί ακόμη στην Επίσημη Εφημερίδα) και απόφαση του Συμβουλίου της 3ης Μαρτίου 2008.

      (4)  ΕΕ L 35 της 11.2.2003, σ. 1. Οδηγία όπως τροποποιήθηκε με την οδηγία 2005/1/ΕΚ (ΕΕ L 79 της 24.3.2005, σ. 9).

      (5)  ΕΕ L 184 της 17.7.1999, σ. 23. Απόφαση όπως τροποποιήθηκε με την απόφαση 2006/512/ΕΚ (ΕΕ L 200 της 22.7.2006, σ. 11).

      (6)  ΕΕ C 255 της 21.10.2006, σ. 1.


Avis juridique important

|

31982L0712

Οδηγία 82/712/EOK του Συμβουλίου της 18ης Οκτωβρίου 1982 για των τροποποίηση της οδηγίας 78/664/EOK περί θεσπίσεως ειδικών κριτηρίων καθαρότητας για τις ουσίες που έχουν αντιοξειδωτικά αποτελέσματα και μπορούν να χρησιμοποιούνται στα τρόφιμα

Επίσημη Εφημερίδα αριθ. L 297 της 23/10/1982 σ. 0031 - 0032 Φινλανδική ειδική έκδοση: Κεφάλαιο 13 τόμος 12 σ. 0137  Ισπανική ειδική έκδοση: Κεφάλαιο 13 τόμος 12 σ. 0283  Σουηδική ειδική έκδοση: Κεφάλαιο 13 τόμος 12 σ. 0137  Πορτογαλική ειδική έκδοση : Κεφάλαιο 13 τόμος 12 σ. 0283

 ΟΔΗΓΙΑ ΤΟΥ ΣΥΜΒΟΥΛΙΟΥ   της 18ης Οκτωβρίου 1982   για την τροποποίηση της οδηγίας 78/664/ΕΟΚ  περί θεσπίσεως ειδικών κριτηρίων καθαρότητας  για τις ουσίες που έχουν αντιοξειδωτικά  αποτελέσματα και μπορούν να χρησιμοποιούνται  στα τρόφιμα    ( 82/712/ΕΟΚ )   ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,   Έχοντας υπόψη :   τη συνθήκη περί ιδρύσεως της  Ευρωπαϊκής Οικονομικής Κοινότητας ,   την πρόταση της Επιτροπής ,   Εκτιμώντας :   ότι , δυνάμει της οδηγίας 78/664/ΕΟΚ του  Συμβουλίου (1) , τα Κράτη μέλη μπορούν ,  για να λαμβάνουν υπόψη τους τις  οικονομικές και τεχνολογικές αναγκαιότητες ,  να διατηρήσουν τις ισχύουσες εθνικές  διατάξεις που αφορούν ειδικά κριτήρια  καθαρότητας για το ΔΛ-τρυγικό οξύ  και τα αλατά του , τις υδρολυμένες  λεκιθίνες , καθώς και την περιεκτικότητα  της προπυλενογλυκόλης σε αλδεύδες .   ότι δεν είναι δυνατόν , προς το παρόν ,  να ληφθεί μια οριστική απόφαση , σε  κοινοτικό επίπεδο , για τα ειδικά  κριτήρια καθαρότητας για το ΔΛ-τρυγικό  οξύ και τα αλατά του .   ότι οι υδρολυμένες λεκιθίνες παρουσιάζουν ,  σε ορισμένες περιπτώσεις , τεχνολογικά  πλεονεκτήματα έναντι των μη υδρολυμένων  λεκιθινών και ότι επιστημονικές έρευνες  δείχνουν ότι η χρησιμοποίηση του προϊόντος  αυτού είναι αποδεκτή από άποψη δημόσιας  υγείας .   ότι η διάταξη σχετικά με την περιεκτικότητα  της προπυλενογλυκόλης σε αλδεύδες δεν  είναι πλέον αναγκαία ,   ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :   Άρθρο 1   Η οδηγία 78/664/ΕΟΚ τροποποιείται ως  εξής :   1 . Το άρθρο 2 αντικαθίσταται από το  ακόλουθο κείμενο :    « Άρθρο 2   1 . Η παρούσα οδηγία δεν επηρεάζει  τις υπάρχουσες , κατά τη στιγμή της  κοινοποίησης , εθνικές διατάξεις , σύμφωνα  με τις οποίες καθορίζονται ειδικά  κριτήρια καθαρότητας που αφορούν το  ΔΛ-τρυγικό οξύ και τα αλατά του .   2 . Το Συμβούλιο , μετά από απόφαση  της Επιτροπής , θα αποφασίσει ομόφωνα  πριν από την 1η Ιανουαρίου 1985 όσον  αφορά τα κριτήρια καθαρότητας που  προβλέπονται στην παράγραφο 1 . »   2 . Στο παράρτημα , το στοιχείο Ε 322  αντικαθίσταται από το ακόλουθο κείμενο :    « Ε 322-λεκιθίνες   Χημική περιγραφή   Οι λεκιθίνες είναι μείγματα ή κλάσματα  φωσφατιδίων που λαμβάνονται με φυσικές  μεθόδους από βρώσιμες ουσίες , ζωϊκές  ή φυτικές , και περιλαμβάνουν επίσης τα  υδρολυμένα προϊόντα που λαμβάνονται με  τη χρήση αβλαβών και κατάλληλων ενζύμων .  Το τελικό προϊόν δεν πρέπει να  παρουσιάζει κανένα κατάλοιπο ενζυματικής  δράσης .   Οι λεκιθίνες μπορούν να έχουν ελαφρά  λευκανθεί σε υδατικό περιβάλλον με  οξυγονούχο ύδωρ η οξείδωση αυτή  δεν μπορεί να μεταβάλει χημικά τα  φωσφατίδια των λεκιθινών .   Όψη    - Λεκιθίνες : ρευστό ή ημίρρευστο  πυκνόρρευστο ή σκόνη , χρώματος καστανού .    - υδρολυμένες λεκιθίνες : ρευστό  πυκνόρρευστο ή πολτός χρώματος καστανού ανοικτού  μέχρι καστανού .   Περιεκτικότητα    - Λεκιθίνες : όχι λιγότερο από 60 %  ουσίων αδιάλυτων στην ακετόνη (1) .    - υδρολυμένες λεκιθίνες : όχι λιγότερο  από 56 % ουσίων αδιάλυτων στην ακετόνη .   Πτητικές ύλες   Όχι περισσότερο από 2 % , προσδιορισμένο  δια ξηράνσεως στους 105 ° C , επί  1 ώρα (1) .   Ουσίες αδιάλυτες στο τολονόλιο   Όχι περισσότερο από 0,3 % (1) .   Αριθμός οξέων    - Λεκιθίνες : όχι περισσότερο από 35 μγ  υδροξειδίου του καλίου ανά γραμμάριο (1) .    - υδρολυμένες λεκιθίνες : όχι περισσότερο  από 45 μγ υδροξειδίου του καλίου  ανά γραμμάριο .   Αριθμός υπεροξειδίων   Κατώτερος ή ίσος του 10 , εκφρασμένος σε  χιλιοστοϊσοδύναμα ανά χιλιόγραμμο . »   Άρθρο 2   Τα Κράτη μέλη θέτουν σε ισχύ τις  αναγκαίες νομοθετικές , κανονιστικές και  διοικητικές διατάξεις για να συμμορφωθούν  με την παρούσα οδηγία το αργότερο  στις 30 Ιουνίου 1984 και ενημερώνουν  αμέσως σχετικά την Επιτροπή .   Άρθρο 3   Η παρούσα οδηγία απευθύνεται στα  Κράτη μέλη .   Έγινε στο Λουξεμβούργο , στις 18 Οκτωβρίου 1982 .   Για το Συμβούλιο   Ο Πρόεδρος   N. A. KOFOED   (1) ΕΕ αριθ. L 223 της 14 . 8 . 1978 , σ. 30 .


Avis juridique important

|

31991L0466

Οδηγία 91/466/ΕΟΚ του Συμβουλίου της 22ας Ιουλίου 1991 για την τροποποίηση της οδηγίας 85/350/ΕΟΚ για τον κοινοτικό κατάλογο των μειονεκτικών γεωργικών περιοχών κατά την έννοια της οδηγίας 75/268/ΕΟΚ (Ιρλανδία)

Επίσημη Εφημερίδα αριθ. L 251 της 07/09/1991 σ. 0010 - 0084

ΟΔΗΓΙΑ ΤΟΥ ΣΥΜΒΟΥΛΙΟΥ της 22ας Ιουλίου 1991 για την  τροποποίηση της οδηγίας 85/350/ΕΟΚ για τον κοινοτικό κατάλογο των μειονεκτικών γεωργικών περιοχών  κατά την έννοια της οδηγίας 75/268/ΕΟΚ (Ιρλανδία) (91/466/ΕΟΚ)ΤΟ ΣΥΜΒΟΥΛΙΟ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την οδηγία 75/268/ΕΟΚ του Συμβουλίου της 28ης Απριλίου 1975 για την ορεινή γεωργία και τη γεωργία  σε ορισμένες μειονεκτικές περιοχές(1), όπως τροποποιήθηκε τελευταία από τον κανονισμό (ΕΟΚ) αριθ.  797/85(2), και ιδίως το άρθρο 2 παράγραφος 2, την πρόταση της Επιτροπής(3), τη γνώμη του Ευρωπαϊκού Κοινοβουλίου(4), Εκτιμώντας: ότι η οδηγία 85/350/ΕΟΚ(5), αναφέρει τις περιοχές της Ιρλανδίας που περιλαμβάνονται στον κοινοτικό  κατάλογο των μειονεκτικών περιοχών κατά την έννοια του άρθρου 3 παράγραφος 4 της οδηγίας  75/268/ΕΟΚ; ότι η κυβέρνηση της Ιρλανδίας ζήτησε σύμφωνα με το άρθρο 2 παράγραφος 2 της οδηγίας 75/268/ΕΟΚ, να  τροποποιηθεί ο κοινοτικός κατάλογος των περιοχών που αναφέρονται στο παράρτημα της οδηγίας  85/350/ΕΟΚ, σύμφωνα με το παραρτήματα Ι και ΙΙ της παρούσας οδηγίας; ότι οι νέες περιοχές που πρόκειται να περιληφθούν στον κατάλογο πληρούν τα κριτήρια και  ανταποκρίνονται στα στοιχεία της οδηγίας 85/350/ΕΟΚ για τον καθορισμό των περιοχών κατά την έννοια  του άρθρου 3 παράγραφος 4 της οδηγίας 75/268/ΕΟΚ; ότι, εφόσον πρόκειται για τον καθορισμό των περιοχών που επηρεάζονται από ειδικά μειονεκτήματα, οι  οποίες μπορούν να εξομοιωθούν με τις μειονεκτικές περιοχές, και αναφέρονται στο άρθρο 3 παράγραφος  5 της οδηγίας 75/268/ΕΟΚ, ελήφθησαν υπόψη, αφενός μεν, η ύπαρξη δυσμενών φυσικών συνθηκών  παραγωγής: νησιωτική ιδιότητα της περιοχής, εξαιρετικά μεγάλη περιεκτικότητα σε αλάτι του  περιβάλλοντος χώρου, βίαιοι άνεμοι, μικρό δυναμικό και κακή υδραυλική κατάσταση των εδαφών, και,  αφετέρου, τα μειονεκτήματα τα οποία είναι συνέπεια των καταναγκασμών που απορρέουν από τις  προδιαγραφές για τη διαφύλαξη του περιβάλλοντος; ότι, επιπλέον, η συνολική έκταση αυτών των  περιοχών δεν υπερβαίνει το 0,3 % της έκτασης του εν λόγω κράτους μέλους, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Ο κατάλογος των μειονεκτικών περιοχών της Ιρλανδίας ο οποίος περιέχεται στο παράρτημα της οδηγίας  85/350/ΕΟΚ, τροποποιείται σύμφωνα με τους καταλόγους που περιέχονται στα παραρτήματα Ι και ΙΙ της  παρούσας οδηγίας. Άρθρο 2 Η παρούσα οδηγία απευθύνεται στην Ιρλανδία. Βρυξέλλες, 22 Ιουλίου 1991. Για το ΣυμβούλιοΟ ΠρόεδροςP. DANKERT (1)ΕΕ αριθ. L 128 της 19. 5. 1975, σ. 1.  (2)ΕΕ αριθ. L 93 της 30. 3. 1985, σ. 1.  (3)ΕΕ αριθ. C 176 της 8. 7. 1991, σ. 69.  (4)Γνώμη που διατυπώθηκε στις 12 Ιουλίου 1991 (δεν έχει ακόμα δημοσιευθεί στην Επίσημη Εφημερίδα).  (5)ΕΕ αριθ. L 187 της 19. 7. 1985, σ. 1.   ΠΑΡΑΡΤΗΜΑ I ΜΕΙΟΝΕΚΤΙΚΕΣ ΠΕΡΙΟΧΕΣ ΚΑΤΑ ΤΗΝ ΕΝΝΟΙΑ ΤΟΥ ΑΡΘΡΟΥ 3 ΠΑΡΑΓΡΑΦΟΣ 4 ΤΗΣ ΟΔΗΓΙΑΣ 75/268/ΕΟΚ >ΘΕΣΗ ΠΗΝΑΚΑ>  ΠΑΡΑΡΤΗΜΑ II ΜΕΙΟΝΕΚΤΙΚΕΣ ΠΕΡΙΟΧΕΣ ΚΑΤΑ ΤΗΝ ΕΝΝΟΙΑ ΤΟΥ ΑΡΘΡΟΥ 3 ΠΑΡΑΓΡΑΦΟΣ 5 ΤΗΣ ΟΔΗΓΙΑΣ 75/268/ΕΟΚ >ΘΕΣΗ ΠΗΝΑΚΑ>